title: Röntgentutkimus

text: Röntgensäteilyn käyttö lääketieteellisessä diagnostiikassa perustuu röntgensäteilyn kykyyn läpäistä kehon kudoksia, mutta myös siihen, että säteily vaimenee kudoksissa niiden alkuainekoostumuksesta ja tiheydestä riippuvalla tavalla. Röntgenkuvauksen kaksiulotteisuuden takia kuvattavasta kohteesta tulisi ottaa ainakin kaksi kuvaa eri suunnilta, jos se on kuvauksesta riippuen mahdollista. Esimerkiksi luut saattavat näyttää täysin vahingoittumattomilta toiselta suunnalta ja toiselta suunnalta kuvattaessa paljastuu sitten murtuma tai virheasento. Yleensä kuvataan etu- tai takakuva ja sitten sivukuva. Joskus kuvataan myös viisto- tai erikoisprojektioita. Mammografiassa otetaan usein ylä-ala suunnan kuvan lisäksi sivukuvan sijasta ensisijaisesti viistoprojektio, kuten myös jalkaterän ja kämmenen luiden kuvauksissa. Yleisiä erikoisprojektioita ovat ranteen veneluun kuvaukset ja lannerangan taivutuskuvat.


title: Röntgentutkimus

text:
Lääketieteelliseen röntgenlaitteistoon kuuluu röntgengeneraattorin ja -putken lisäksi telineet, joiden avulla röntgenputki ja kuvareseptori pidetään paikallaan ja potilas saadaan aseteltua tutkimusta varten. Laitteiston telineet voivat olla erilliset tai ne voivat muodostaa kiinteän kokonaisuuden. Mammografiatutkimuksissa kuvattava kohde eli rintarauhanen litistetään kuvausta varten kahden levyn väliin. Kuvan tarkkuus ja kontrasti paranevat, kun teline litistää rinnan on ohueksi ja tasaisemmaksi lähemmäksi ilmaisintekniikkaa tai filmiä. Isotooppikuvantamisessa ei tuoteta säteilyä potilaan ulkopuolelta tavallisesta röntgenkuvauksesta poiketen, vaan potilaaseen viedään radioaktiivisia isotooppeja, joita kuvataan gammakameralla. Kuvauksesta riippuen radiolääke annetaan joko suonensisäisesti, hengitysteitse tai suun kautta nautittuna.
Röntgenkuvauksia käytetään lääketieteessä myös sädehoidon apuvälineenä paikanvarmennukseen. Sädehoidossa ei käytetä nykyisin röntgenhoitoja, vaan lineaarikiihdyttimillä tuotettua korkeaenergisempää säteilyä. Sädehoidossa potilaalle annetaan erittäin suuri sädeannos, joskus jopa 80 Gy pitkänä, joskus usean viikon ajanjaksona. Sädehoitoa annetaan vielä yleensä usealta eri suunnalta jokaisella hoitokerralla, joten sädetettävän kohteen paikan varmennus on tärkeää. Hoitokenttiä voidaan varmentaa kuvaamalla potilasta joko hoidonaikaisilla säteillä (Electronical portal imagin, EPI) tai röntgensäteillä (On-board imaging, OBI). EPI kuvaukset eivät ole röntgenkuvausta ja ne ovat laadultaan heikompia, koska niissä säteily on erittäin läpitunkevaa megavoltti-luokkaa (MV). OBI-kuvaukset tehdään lineaarikiihdyttimeen integroidulla röntgenkuvauslaitteella. Hoitokohteen varmennuskuvauksia vertaillaan annossuunnittelukuvauksiin luisien rakenteiden tai röntgenpositiivisien markkereden avulla. Esimerkiksi eturauhasen syövässä hoitokohde voidaan varmentaa eturauhaseen invasiivisesti laitettuihin kultajyviin.


title: Röntgentutkimus

text: Säteilyn haittavaikutusten todennäköisyys kasvaa säderasituksen kasvaessa. Potilaan ikä vaikuttaa myös riskiin. Alle 35-vuotiailla on suurempi elinikäinen riski sairastua syöpään röntgentutkimuksesta saamastaan säteilystä. Käytännössä kuitenkin todennäköisyys sairastua syöpäsairauksiin röntgenkuvantamisen takia on pieni. Vuosittain ihminen saa keskimäärin 1,7 millisievertin efektiivisen annoksen säteilyä, josta suurin osa on luonnon omaa taustasäteilyä. Määrä havaittavaan todennäköisyyteen syöpään sairastumiseen on noin 100 mSv.


title: Röntgentutkimus

text: Röntgentutkimus on eläinlääketieteen diagnostiikan yleisemmin käytettyjä menetelmiä. Röntgentutkimus on halpa tapa saada eläimestä diagnostista informaatiota ja lisäksi menetelmä ei vaadi leikkausta tai muuta kajoamista eläimen sisälle. Vaikka röntgentutkimus on kivuton, eläin täytyy silti usein rauhoittaa tai nukuttaa kuvauksen onnistumiseksi. Eläinlääketieteessä tehdään maailmanlaajuisesti ihmisten terveydenhuoltoon verrattuna paljon turhia tutkimuksia, joista ei ole mahdollista saada diagnollisesti hyödyllistä tietoa.


title: Röntgentutkimus

text: Suomessa tehdään vuosittain yli 100 000 eläinröntgentutkimusta. Röntgenkuvan onnistumisen kannalta on tärkeää, että eläin pidetään tutkimuksen aikana liikkumattomana. Kiinnipitäjinä toimivat yleensä henkilökunta tai eläimen saattajat. Uusintakuvauksien tarvetta voidaan vähentää rauhoittamalla eläin tutkimuksen ajaksi. Vaikeiden tutkimusolosuhteiden takia säteilyturvallisuus ei aina toteudu eläinröntgenissä. Tämän vuoksi on tärkeää kiinnittää huomiota henkilökunnan, kiinnipitäjien ja muiden henkilöiden säteilyturvallisuudesta ja käyttää säteilysuojaimia.


title: Röntgentutkimus

text: Teollisuudessa säteilyä hyödynnetään esimerkiksi materiaalien laadunvalvonnassa, säiliöiden pinnankorkeuden mittauksessa, paperin paksuuden ja koostumuksen seurannassa. Teollisuusprosessien seurantaan käytettävät laitteet koostuvat radioaktiivista ainetta sisältävästä säteilylähteestä ja säteilyä mittaavasta ilmaisimesta.


title: Röntgentutkimus

text: Teollisuusradiografia on ainetta rikkomaton testausmenetelmä, jolla tarkastetaan muun muassa metallirakenteiden ja hitsaussaumojen virheettömyyttä. Periaate on sama kuin lääketieteellisessä kuvauksessa: Säteily läpäisee tutkittavan kappaleen ja valottaa sen taakse asetetun röntgenfilmin tai ilmaisimen. Radiografialaitteissa käytetään säteilyn synnyttämiseen joko suuritehoista röntgenlaitetta tai paksuimmille materiaaleille gammalähdettä tai lineaarikiihdytintä.


title: Röntgentutkimus

text: Kaivosteollisuudessa käytetään paljon röntgenfluoresenssispektroskopiaksi nimettyä kuvantamistekniikkaa. Menetelmässä tutkitaan röntgensäteilyn avulla aineen lähettämää karakteristista säteilyä. Karakteristisen säteilyn avullaan näytteen atomit voidaan tunnistaa. Menetelmän etuna on, että sen avulla pystytään tutkimaan suhteellisen suuria näytteitä.


title: Röntgentutkimus

text: Säteilytyöntekijöistä huonoimman turvallisuuskulttuurin vaikuttaisi omaavan säteilyn käyttäjät teollisuusradiografiassa. Syyksi on esitetty suhteellisesti pienempää valvontaa säteilyn käytölle, jos verrataan valvontaa ydinvoimalassa tai sairaalassa työskenteleviin säteilytyöntekijöihin. Myös usein teollisuudessa käytettävien gammalähteiden käyttöä on osaltaan epäilty turvallisuuskulttuurin heikentäjäksi teollisuusradiografiassa.


title: Röntgentutkimus

text: Tulli käyttää läpivalaisulaitteita tavaraliikenteen tarkistamiseksi ajoneuvoista. Lentokentille on suunniteltu omia röntgentutkimuslaitteistoja matkatavaroiden tarkistamiseksi.


title: Röntgentutkimus

text:
Röntgenkuvauksilla tutkitaan esimerkiksi taidemaalareiden maalaustekniikoita ja taideteoksien aitoutta.
Kiteiden koostumusta ja kolmiulotteista rakennetta voidaan tutkia röntgendiffraktiokuvauksilla, jota kutsutaan röntgenkristallografiaksi. Röntgendiffraktiokuvauksissa röntgenputkesta säteytetään tutkittavaa näytettä ja ilmaisin rekisteröi tutkittavasta aineesta röntgensäteilyn sirontakuvion. Sirontakuviosta voidaan päätellä tutkittavan näytteen alkuaineet ja molekyylirakenne. Menetelmä on hyödyllinen kemian ja biologian tutkimuksessa.


title: Röntgentutkimus

text: Natiivi- eli tavallisen varjoaineettoman projektioröntgenkuvauksen laitteisto koostuu säteilyn lähteen laitteistosta ja röntgenfilmistä tai ilmaisimesta. Röntgenfilmin kehitystä varten tarvitaan lisäksi pimiö ja digitaalisessa kuvantamisessa tarvitaan digitaalinen kuvankehitys- ja tarkastelulaitteisto. Säteilyn lähteenä röntgentutkimuksissa on tavallisesti röntgenputki. Teollisuudessa lineaarikiihdyttimellä tai gammalähteellä tehtyjä tutkimuksia kutsutaan joskus virheellisesti röntgentutkimuksiksi. Röntgenfluoresenssispektroskopiassa röntgenlaitteiston asettelu poikkeaa tavallisesta röntgenkuvauksesta.


title: Röntgentutkimus

text: Sivuikkunalliset röntgenputket (side window tube) ovat nykyisin kaikkein yleisempiä röntgenputkia lääketieteellisissä röntgentutkimuksissa. Sivuikkunallisen röntgenputken rakenne koostuu hehkulangasta, josta elektroneja sinkoutuu röntgenputkessa vallitsevassa tyhjiössä anodilautaselle. Putkessa syntyvä röntgensäteily muodostuu suurimmaksi osaksi elektronien jarrutussäteilynä ja anodilautasen materiaalin karakterisena röntgensäteilynä (Characteristic radiation). Anodilautanen on sivuikkunallisessa röntgenputkessa vinossa. Röntgensäteily poistuu anodilautasen kulman ansiosta suurimmaksi osaksi juuri putken kyljessä olevasta ikkunasta.


title: Röntgentutkimus

text: Röntgenputki tarvitsee tehokkaan jäähdytysjärjestelmän pysyäkseen ehjänä, sillä vain 1 % elektroneiden liike-energiasta muuttuu röntgensäteilyksi ja loput 99 % suurimmaksi osaksi lämmöksi. Jäähdytyksenjärjestelmän lisäksi kestävyyttä nykyisissä röntgenputkissa lisää pyörivä anodilautanen. Pyörivän anodilautasen ansiosta elektronit eivät pommita samaa kohtaan anodilautasta jatkuvasti, vaan ympyrän muotoista keilaa koko anodilautasen alueelta.


title: Röntgentutkimus

text: Röntgenkuvauksessa tarvitaan säteilyn lähteen lisäksi jokin laite, johon kuva muodostuu ihmissilmän katseltavaksi. Röntgenkuvia on kuvattu hyvin pian röntgensäteilyn keksimiseen jälkeen filmeille ja menetelmä on edelleen käytössä maailmalla. Menetelmässä säteily osittain absorboituu potilaaseen ja vain läpitunkeutunut säteily valottaa filmin. Sen jälkeen röntgenhoitaja tai muu säteilytyöntekijä kehittää filmin kemiallisesti ja säteilyn muodostama kuva ilmestyy filmille.


title: Röntgentutkimus

text: Nykyään röntgentutkimus tapahtuu useimmiten digitaalisesti. Kohteen läpäissyt röntgensäteily mitataan erilaisilla ilmaisimilla ja muutetaan sähköisiksi informaatioksi. Näitä digitaalisia tuloksia voidaan käsitellä ja muunnella tietokoneilla ja lukea kuvaruudulta sekä tarvittaessa tulostaa filmille. Pian koko röntgenfilmi on häviämässä, sillä monin paikoin siirrytään kuvien katseluun tietokoneen monitorilta.


title: Röntgentutkimus

text: Kaivosteollisuudessa ja alkuainemäärityksessä perinteisesti käytetty röntgenfluoresenssispektroskopia (XRF, X-Ray Fluorescence) eroaa laitteistoltaan ja kuvausperiaatteeltaan tavallisesta röntgenkuvauksesta. XRF:ssä tutkittavaan kohdettä säteytetään röntgensäteillä kuten normaalissa kuvauksessa, mutta ilmaisimet tutkivat kohdeaineen karakteristista säteilyä. Eri alkuaineet lähettävät erisuuruista diskreettiä energiaa karakteristisena säteilynä, joten alkuaineet voidaan tunnistaa tarkasti.


title: Röntgentutkimus

text: Digitaalinen kuvankatselu ja arkistointi (picture archiving and communication systems, PACS) sairaaloissa on yleistynyt maailmalla ja monin paikoin filmeistä ollaan jo luovuttu. Digitaalisuuden etuna on, että kuvankatselu ei ole sidottu fyysiseen paikkaan. Röntgenfilmien sijaan digitaalinen informaatio siirtyy nopeasti paikasta toiseen pitkiäkin välimatkoja. Muun muassa Englannissa ja Suomessa kaavaillaan valtakunnallista PACS-arkistoa. Digitaalisia kuvia on mahdollista tulkita yksityissektorilla jopa eri maassa kuin kuvaus on suoritettu. Arvioidaan että PACS järjestelmä luo säästöjä filmiradiologiaan nähden, vaikka aloituskustannukset ovat suuria. Lisäksi etäluenta voi pienentää sairaaloiden ruuhkia.


title: Rahatoimikamari

text: Rahatoimikamari oli Suomessa kaupungin virasto, joka hoiti kaupungin omaisuutta ja raha-asioita, kantoi verot, suoritti kaupungin maksut ja laati talousarvion. Joissakin kaupungeissa toimi rahatoimikamarin alaisuudessa rahatoimikonttori, joka hoiti rahavarojen hoidon käytännön toimet. Rahatoimikamarin tehtävät siirrettiin 1930-luvulla kaupunginhallitukselle ja sen alaiselle rahatoimistolle sekä verojen kanto verotoimistolle.


title: ICD-10-pääluokka Q

text: WHO:n kansainvälisen tautiluokituksen ICD pääluokka Q: Synnynnäiset epämuodostumat, epämuotoisuudet ja kromosomipoikkeavuudet sisältää alla listatut alaluokat. Luokka ei sisällä synnynnäisiä aineenvaihdunnan virheitä (luokat E70–E90).


title: ICD-10-pääluokka Q

text: (Q00–Q07) Synnynnäiset epämuodostumat hermostossa


title: ICD-10-pääluokka Q

text: (Q10–Q18) Synnynnäiset epämuodostumat silmissä, korvissa, kasvoissa ja niskassa


title: ICD-10-pääluokka Q

text: (Q20–Q28) Synnynnäiset epämuodostumat verenkiertojärjestelmässä


title: ICD-10-pääluokka Q

text: (Q30–Q34) Synnynnäiset epämuodostumat hengityselimistössä


title: ICD-10-pääluokka Q

text: (Q35–Q37) Huuli- ja suulakihalkio


title: ICD-10-pääluokka Q

text: (Q38–Q45) Muut synnynnäiset epämuodostumat ruoansulatuselimistössä


title: ICD-10-pääluokka Q

text: (Q50–Q56) Synnynnäiset epämuodostumat sukupuolielimissä


title: ICD-10-pääluokka Q

text: (Q60–Q64) Synnynnäiset epämuodostumat virtsaelimissä


title: ICD-10-pääluokka Q

text: (Q65–Q79) Synnynnäiset epämuodostumat ja epämuotoisuudet lihaksistossa ja luustossa


title: ICD-10-pääluokka Q

text: (Q80–Q89) Muut synnynnäiset epämuodostumat


title: ICD-10-pääluokka Q

text: (Q90–Q99) Kromosomaaliset poikkeavuudet, joita ei ole luokiteltu muualle


title: Saaren kartano (Jämsä)

text: Saaren kartano sijaitsee Jämsässä ja oli vuonna 1918 punaisten vankien säilytyspaikka ja yksi joukkomurhan tapahtumapaikoista, kartanon isännän ollessa pahamaineinen Hjalmar Saari eli Saaren Jallu. Hänen veljensä puolestaan oli Frithiof Saari.


title: Saaren kartano (Jämsä)

text: Ennen sisällissotaa Hjalmar Saari toimi vankivyörärinä, ja kartanoa käytettiin vankien väliaikaisena säilytyspaikkana. Sisällissodassa kartanossa säilytettiin punavankeja, joista ainakin 68 surmattiin Saaren riihessä tai Jämsän kirkon kellotapulissa.


title: Marmiksen Kuula

text: Marmiksen Kuula eli MaKu on vuonna 1993 perustettu helsinkiläinen urheiluseura. Seura perustettiin alun perin jalkapalloa varten, mutta vuosien saatossa lajien määrä seurassa on kasvanut. Jalkapallon ohella MaKun lajeihin kuuluu salibandy, futsal sekä baseball. Seuralla joukkueita eri lajeissa yhteensä 8.(vuonna 2012)


title: Marmiksen Kuula

text: Seuran edustusjoukkue jalkapallossa pelaa nykyisin Kolmosessa. Seuralla on yhteensä kolme jalkapallojoukkuetta.


title: Marmiksen Kuula

text: Seuralla on harrastesalibandyjoukkue.


title: Marmiksen Kuula

text: Seuran Futsal-edustusjoukkue pelaa nykyisin Helsingin piirin sarjassa (2.div). Futsal Cupissa MaKu on parhaimmillaan edennyt finaaliin kaudella 2005–2006. MaKun pelaajista Mika Helinillä on tilillään myös useita futsal-maaotteluita. Futsal -joukkueita seuralla on yhteensä 3.(2012)


title: Marmiksen Kuula

text: Seuralla on yksi baseball-joukkue, joka pelaa baseballin SM-sarjassa nimellä Malmi Bullets.


title: Chaosbreed

text: Chaosbreed on vuonna 2003 Helsingissä perustettu suomalainen death metal -yhtye. Yhtyeen soittajat ovat tunnettuja muista suomalaisista metallimusiikkia soittavista kokoonpanoista, kuten Amorphis, The Black League, Mannhai, Moonsorrow ja Sonic Roots.


title: Chaosbreed

text: Chaosbreed sai alkunsa, kun viisi muissa metalliyhtyeissä vaikuttavaa muusikkoa, jotka olivat jo pidempään halunneet soittaa death metallia, yhdisti voimansa vuonna 2003. Ensimmäisissä harjoituksissa rumpuja soitti Nalle Österman (oik. Björn Österman), bassoa Oppu Laine (oik. Olli-Pekka Laine) ja kitaraa Marko Tarvonen. Pian mukaan liittyivät laulaja Taneli Jarva ja kitaristi Esa Holopainen.


title: Chaosbreed

text: Yhtyeen nimi on mukailtu Entombedin vuonna 1991 ilmestyneellä levyllä "Clandestine" olevasta kappaleesta ""Chaos Breed"". Osa yhtyeestä olisi kuitenkin halunnut bändin nimeksi "Genitalia".


title: Chaosbreed

text: Ensimmäisen demonsa yhtye julkaisi internetissä. Koska kysyntää oli, Rising Realm Records julkaisi demon EP-levynä nimellä "Unleashed Carnage" vuonna 2003. Ensimmäinen studiolevy "Brutal" ilmestyi vuonna 2004, ja sen julkaisi Century Media Records. Levyn kymmenestä kappaleesta kolme oli mukana "Unleashed Carnage" -EP:llä. "Brutal" sisältää myös videomateriaalia. Lisäksi yhtye on julkaissut vuonna 2004 split singlen yhdessä Rytmihäiriön kanssa.


title: Chaosbreed

text: Vaikutteikseen Chaosbreed on maininnut mm. seuraavat yhtyeet: Entombed, Dismember, Unleashed, Carcass ja Slayer. Chaosbreedin on sanottu olevan uskollinen vaikutteilleen, mutta soitosta kuitenkin tulee oma vilpitön into esiin. Keikkoja Chaosbreed on tehnyt lähinnä pääkaupunkiseudulla. Yhtye ei ole virallisesti lakannut olemasta, mutta koska jokaisella sen jäsenellä on toimensa muissa yhtyeissään, ei yhteisen ajan ja paikan tai innon löytyminen keikkailuun tai levyntekoon ole ollut itsestään selvää.


title: Chaosbreed

text: EP:t


title: FK Budućnost Podgorica

text: FK Budućnost Podgorica on montenegrolainen jalkapalloseura, joka pelaa maansa pääsarjatasolla. Budućnost Podgorica on yleisseura, jolla on toimintaa jalkapallon lisäksi myös muissa urheilulajeissa.


title: Jyrki Blom

text: Jyrki Petteri Blom (s. 11. toukokuuta 1962 Kotka) on suomalainen keihäänheittäjä. Hän sijoittui neljänneksi yleisurheilun Euroopan-mestaruuskilpailuissa Stuttgartissa vuonna 1986. Rooman MM-kilpailuissa 1987 hän putosi karsinnassa.


title: Jyrki Blom

text: Blom sai kolme mitalia Kalevan kisoissa: hopeaa Vaasassa 1986, pronssia Lahdessa 1985 ja Kuopiossa 1987. Talviheittojen SM-kilpailuissa hän sai kultaa 1987 ja hopeaa 1989.


title: Jyrki Blom

text: Blom heitti vanhan keihäsmallin ennätyksensä 85,30 Suomi–Ruotsi-maaottelussa Tukholmassa elokuussa 1985. Nykyisellä mallilla hänen ennätyksensä on Stuttgartin EM-kisoissa heitetty 80,48.


title: Jyrki Blom

text: Blom edusti Vehkalahden Veikkoja ja häntä valmensi Leo Silen. Nykyään hän toimii Kuopion klassillisessa lukiossa urheilulukion koordinaattorina sekä liikunnan opettajana.


title: Tegyrios

text: Tegyrios () oli kreikkalaisessa mytologiassa Traakian kuningas.


title: Tegyrios

text: Tegyrios otti vastaan Etiopiasta karkotetun Eumolpoksen, ja antoi tämän pojalla Ismarokselle tyttärensä puolisoksi. Eumolpoksen kuitenkin suunniteltua kaappavansa vallan itselleen, Tegyrios karkotti tämän poikineen suunnitelman tultua ilmi.


title: Tegyrios

text: Myöhemmin Ismaroksen kuoltua Tegyrios palasi tekemään sovintoa Traakiaan Tegyrioksen kanssa. Nämä sopivat erimielisyytensä, ja Eumolpos seurasi Tegyriosta maan kuninkaana tämän kuoltua.


title: Pirjo Leppänen

text: Pirjo Tuulikki Leppänen (vuodesta 1980 Saviranta; s. 1. heinäkuuta 1949 Saarenkylä, Rovaniemen maalaiskunta) on suomalainen näyttelijä, joka on näytellyt muun muassa Kalle Päätalo -elokuvissa. Leppänen aloitti näyttelemisen 1970-luvun alussa Rovaniemen teatterissa. Rovaniemellä Leppänen on työskennellyt lähes koko uransa ajan, lukuun ottamatta elokuvaroolejaan ja työskennellessään helsinkiläisessä Penniteatterissa vuosina 1977–1978. Leppänen jäi eläkkeelle vuonna 2008.


title: Pirjo Leppänen

text: Leppäsen merkittävimpiä töitä ovat Kalle Päätalon romaaneihin ja elämään perustuvat "Elämän vonkamies", "Nuoruuteni savotat" ja "Päätalo". Elokuvissa "Elämän vonkamies" (parhaan naispääosan Jussi-palkinto) ja "Nuoruuden savotat" hän oli yksi päähenkilöistä. Elokuvassa "Päätalo" hän esitti merkittävää sivuosaa. Leppänen näyttelee elokuvissa Päätalon äitiä Riitua. Lisäksi hän on esiintynyt elokuvassa "Joulutarina", jossa hän näytteli Hillaa, ja lyhytelokuvassa "Ison miehen vierailu" sekä sivuosassa "Taivaan tulet" -sarjan sairaanhoitajana.


title: Pirjo Leppänen

text: Rovaniemen kaupunki palkitsi Rovaniemi-päivien yhteydessä syyskuussa 2008 Leppäsen myöntämällä hänelle 5 000 euron suuruisen kulttuuripalkinnon.


title: Pirjo Leppänen

text: Leppänen on naimisissa Uula Savirannan kanssa. He avioituivat vuonna 1980, ja heillä on kaksi lasta.


title: Hermokasvutekijä

text: Hermokasvutekijä (, NGF) on hermosolujen kasvutekijä eli sympaattisten ja sensoristen neuronien kasvua edistävä proteiini.


title: Hermokasvutekijä

text: Stanley Cohenille ja Rita Levi-Montalcinille myönnettiin 1986 Nobelin lääketieteen palkinto hermokasvutekijän ja muiden kasvutekijöiden löytymisestä.


title: Hermokasvutekijä

text: Hermokasvutekijän on huomattu olevan yhteydessä Alzheimerin tautiin.


title: Falkvarv

text: Falkvarv AB on vuonna 1987 perustettu telakka Falkenbergissä eteläisessä Ruotsissa. Telakan toimitusjohtaja on Ulf Bogren. Telakka työllistää 21–50 henkilöä. Huippuaikoina luku on enemmän kuin sata. Vuonna 2007 telakan liikevaihto oli 5–10 miljoonaa euroa.


title: Falkvarv

text: Telakka on erikoistunut laivojen muutos- ja huoltotöihin. Laivat ovat noin 150 metriä pitkiä.


title: Falkvarv

text: Falkvarv perustettiin Falkenbergs Varvin telakan mentyä konkurssiin vuonna 1987.


title: Georgica

text: Georgica () on nelikirjainen opetusrunoelma, jonka Vergilius kirjoitti vuosien 37–29 eaa. välillä. Teos koostuu 2 188 heksametrisestä runosäkeestä.


title: Georgica

text: Ensimmäinen kirja kuvaa pääasiassa peltoviljelyä, toinen hedelmien ja viininviljelyä, kolmas karjankasvatusta ja neljäs mehiläisten hoitoa. Varsinaisen aiheen lomassa kirja käsittelee myyttejä ja harrastaa runollista pohdintaa. Tämän katsottu osoittavan, että Vergilius ei niinkään ollut kiinnostunut itse aiheen opettamisesta, vaan hänen teoksensa oli palvelus Augustukselle ja tämän tekemille poliittisille uudistuksille, joilla oli tarkoitus tukea maanviljelyä. Niinpä hänen yksityiskohtainen ja voimakkaasti idealisoiva kuvauksensa mehiläisvaltiosta palvelee vertauskuvana keisarin mahdista.


Passio: Rakkauden, seksin ja seurustelun filosofiaa nuorille on Titus Hjelmin vuonna 2002 ilmestynyt kirja ihmissuhteiden etiikasta.


title: Passio: Rakkauden, seksin ja seurustelun filosofiaa nuorille

text: Alkusanoissa kirjoittaja toteaa teoksen nimessä olevan vierasperäisen sanan "passio" viittaavan sekä intohimoon että kärsimykseen. Hjelm toteaa, että vaikka ihmiset kokevatkin yhdessäolon, rakkauden ja seksin onnellisuuden huipentumaksi, niihin liittyy usein myös tuskaa, esimerkiksi tunne hylätyksi ja väärin kohdelluksi tulemisesta. Hjelm haluaa muistuttaa, että omiin ajatuksiinsa ja tunteisiinsa voi vaikuttaa arvioimalla niitä avoimesti. Hänen mukaansa toimivaan ihmissuhteeseen kuuluu valmius kuunnella, keskustella ja tarvittaessa muuttaa käsityksiään. Kirjoittaja toteaa haluavansa kannustaa kirjallaan itsenäiseen ajatteluun. Innoituksen kirjan tekemiselle hän kertoo saaneensa kirjoittaessaan lukion elämänkatsomustiedon oppikirjaa.


title: Gute

text: Gute tarkoittaa seuraavia asioita:


title: Lasse Könönen

text: Lasse Könönen (s. 20. kesäkuuta 1938 Joensuu) on suomalainen harmonikkataiteilija, säveltäjä, sovittaja ja musiikinopettaja. Hänen sävellystuotantoonsa kuuluu muun muassa teoksia orkesterille ja harmonikalle, viihde- ja lastenmusiikkia sekä joululauluja. Hän on myös sovittanut suuren määrän kappaleita eri artisteille. Katariina Ahjoniemi voitti vuonna 2000 Hopeisen Harmonikan hänen sovituksellaan sävelmästä ”Punasaappaat” ja Annika Siltaniemi Tenavatähti-kilpailun hänen tekemällään laululla ”Hienohelma” vuonna 1995. Könönen itse on toiminut keikka-, ravintola- ja sessiomuusikkona. Hän on asunut Lahdessa vuodesta 1965.


title: Lasse Könönen

text: Hänen veljensä Esko Könönen soitti myös harmonikkaa. Hänen vaimonsa Mai-Lis Könönen on laulaja, sekä säveltäjä, sovittaja, sekä sanoittaja.


title: Bessel Kok

text: Bessel Kok (s. 13. joulukuuta 1941) on hollantilainen liikemies ja shakkitapahtumien järjestäjä, joka asuu Prahassa. Hän on toiminut hallinnon johtopaikoilla tietoliikenneyhtiöissä Belgiassa (Belgacom) ja Tšekissä.


title: Bessel Kok

text:
Kok oli Suurmestarien yhdistyksen puheenjohtaja vuodesta 1985 vuoteen 1991, ja hän auttoi järjestämään vuonna 2002 Prahan sopimusta, jonka tarkoitus oli yhdistää kahdelle liitolle jakautunut shakin maailmanmestaruustitteli.
Kok oli ehdolla FIDE:n presidentiksi vuonna 2006. Vaalit pidettiin heinäkuussa 2006 Torinossa, Italiassa shakkiolympialaisten aikaan. Kok hävisi äänin 54–96 Kirsan Iljumžinoville.


title: Manolo Caro

text: Manolo Caro on espanjalainen näyttelijä. Hän on näytellyt muutamissa televisio-ohjelmissa ja elokuvissa. Tunnetuin rooli lienee "Serranon perheen" tarjoilija Paquillo vuosina 2003–2004.


title: Abbécourt

text: Abbécourt on kunta Aisnen departementissa Picardiessa, Pohjois-Ranskassa. Kunnassa on 447 asukasta (1999) ja sen pinta-ala on 6 km².


title: Ambleny

text: Ambleny on kunta Aisnen departementissa Pohjois-Ranskassa. Kunnassa on 1 112 asukasta (1999) ja sen pinta-ala on 17,32 km².


title: Ambleny

text: Kunnan merkittävimmät nähtävyydet ovat pienestä linnakkeesta säilynyt torni vuodelta 1140 ja kirkko, jota on rakennettu 1100- ja 1500-luvuilla. Ranskalainen 1700- ja 1800-luvuilla elänyt botanisti Pierre Antoine Poiteau on syntyi Amblenyssa.


title: Johannes Väisänen

text: Johannes (Jussi) Väisänen (18. huhtikuuta 1897 Sotkamo – 20. syyskuuta 1918) oli suomalainen jääkäriluutnantti. Hänen vanhempansa olivat torppari Renne Väisänen ja Amanda Laatikainen. Hänet vihittiin avioliittoon sisällissodan melskeissä vuonna 1918 Hilja Roosin kanssa.


title: Johannes Väisänen

text: Väisänen kävi kansakoulun Sotkamossa. Opintojaan hän jatkoi Helsingin suomalaisessa normaalilyseossa, josta hän erosi neljänneltä luokalta.


title: Johannes Väisänen

text: Väisänen työskenteli Helsingissä Venäläisten I maailmansodan aikaisissa vallitustöissä, ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 17. lokakuuta 1915, josta hänet komennettiin joulukuussa 1915 värväystehtäviin Suomeen. Hän suoritti keväällä 1916 Berliinissä järjestetyn räjäytyskurssin, jonka jälkeen hänet komennettiin tiedustelu- ym. tehtäviin Pohjois-Suomeen.


title: Johannes Väisänen

text: Hänet pidätettiin lokakuun lopussa vuonna 1916 Oulun läänin kuvernöörin Axel Fabian af Enehjelmin käskystä Rautiosaaressa Rovaniemellä pyrkiessään poliisien takaa-ajamana Ruotsin puolelle. Rovaniemen poliisilaitoksella komisario Karjalaisen poliisikuulustelujen jälkeen hänet kuljetettiin marraskuun alussa käsiraudoissa Oulun lääninvankilaan. Hänen lisäkseen pidätettiin Dahlberg, Jankko ja Korhonen. Oulusta hänet siirrettiin joulukuussa Katajanokan tutkintavankilaan ja sieltä edelleen Pietariin, missä Spalernajan vankilaan ovi sulkeutui hänen takanaan jouluaattona 1915. Väisäsestä tuli näin ns. kalterijääkäri. Spalernajassa hänen kuulusteluitaan hoiti Mashkevits. Hän syytti "Pikku-Jussia" laivojen räjäyttelyistä Ykspihlajassa ja Pietarsaaressa, joihin hän ei ollut todellisuudessa syyllistynyt. Hänen morsetuskavereinaan Spalernajassa olivat Wilkuna, Dahl ja Strömberg. Pikku-Jussi suunnitteli pakoakin, jonka oli tarkoitus tapahtua ns. hirttämällä itsensä ja tekeytymällä sen jälkeen hulluksi, hän kuvitteli pääsevänsä hoitoon ja täten pako olisi helpompi, mutta asia epäonnistui, kun Pikku-Jussin epäonneksi vartija ei hänen meteliään noteerannut ja aikansa hirressä roikuttuaan päätti luopua yrityksestä, kun meinasi henki lähteä. Olipa hän syömälakossakin Spalernajan aikoina ja hyvällä menestyksellä siihen saakka, kun hän avasi sisareltaa Ekbergiltä tulleen paketin ja se sisälsi wienerleipiä, voita ja lihaa, niin hänen syömälakkonsakin sai jäädä. Hän pääsi vapaaksi Venäjän vallankumouksen alussa 12. maaliskuuta 1917 ja matkusti takaisin pataljoonaan, mutta laskettiin sairauden tähden lomalle Ruotsiin, missä hän osallistui aseiden kuljetustoimiin.


title: Johannes Väisänen

text: Hän osallistui sisällissodan valmisteleviin toimiin Oulussa, jonne hän saapui marraskuussa 1917, kouluttaen paikallisia suojeluskuntalaisia. Tammikuussa 1918 hän sai tehtäväkseen noutaa suurehkon räjähdysainelähetyksen Matarengista Ouluun. Sisällissodan varsinaisesti syttyessä hän osallistui Oulun taisteluihin joukkueenjohtajana venäläistä sotaväkeä vastaan. Hän räjäytti 2. helmikuuta 1918 tärkeän rautatien Tuiran ja Kellon asemien välillä. Sisällissodan edistyttyä hänet komennettiin joukkueenjohtajaksi 2. Jääkärirykmentin 4. jääkäripataljoonan 2. komppaniaan ja edelleen 28. maaliskuuta 1918 saman komppanian päälliköksi. Hän otti osaa sisällissodassa taisteluihin Kalevankankaalla ja Tampereella. Hän haavoittui lievästi Tampereen edustalla 3. huhtikuuta 1918 ja siirrettiin 14. huhtikuuta 1918 joukkueenjohtajaksi 12. jääkäripataljoonan 2. komppaniaan, jossa hän toimi komppanian päällikkönä 15. huhtikuuta - 23. huhtikuuta 1918 välisen ajan. 12. jääkäripataljoonan mukana hän otti osaa taisteluihin Kauksamossa, Kivennavalla ja Raivolassa.


title: Johannes Väisänen

text: Hän palveli sisällissodan jälkeen mm. 1. komppanian päällikkönä 2. Jääkärirykmentissä, mutta hänen verensä veti takaisin taisteluihin ja hän liittyi elokuussa 1918 jääkärikapteeni Toivo Kuisman johtamaan Vienan Karjalan toiseen retkikuntaan ja toimi retkellä pioneeriosaston päällikkönä. Hänen kohtalokseen tuli kaatua Kostamuksen taistelussa 20. syyskuuta 1918, kun hän joutui joukkonsa kanssa saarroksiin ja heidän yrittäessään pelastautua vesiteitse joutui hän vihollisen ampumaksi.


title: Johannes Väisänen

text: Tästä hänen johtamastaan 19 miehisestä joukosta selvisi taistelusta elossa vain neljä miestä. Hänen ruumiinsa jäi viholliselle ja hänet siunattiin taistelukentälle jääneenä.


title: Nina Luukkainen

text: Nina Johanna Luukkainen (o.s. Koivumäki, s. 23. heinäkuuta 1985 Pori) on suomalainen kilpajudoka. Hänen sarjansa oli 57 kg ja vyöarvonsa 2. dan. Luukkainen edusti Tampereen Judoa ja häntä valmensi Tapio Mäntymäki.


title: Nina Luukkainen

text: Tampereella asuva Luukkainen aloitti judon harrastamisen kuusivuotiaana. Hän saavutti hopeaa alle 17-vuotiaiden Euroopan nuorten olympiapäivillä vuonna 2001. Seuraavana vuonna hän sai alle 20-vuotiaiden EM-hopeaa ja vuonna 2004 samassa ikäluokassa EM-pronssia. Vuonna 2006 hän saavutti EM-hopeaa alle 23-vuotiaiden sarjassa.


title: Nina Luukkainen

text: Aikuisten arvokilpailuissa Luukkainen sijoittui viidenneksi sekä Tampereen EM-kilpailuissa 2006 että Rio de Janeiron MM-kisoissa 2007. Maailmancup-kilpailuissa hän oli toinen Tallinnassa maaliskuussa 2006 ja Hampurissa helmikuussa 2008. Hän edusti Suomea Pekingin olympialaisissa 2008. Hävittyään avausottelunsa Xu Yanille hän jatkoi keräilyotteluissa, joista voitti ensimmäisen, mutta hävisi toisen pudoten jatkosta .


title: Nina Luukkainen

text: Luukkainen on voittanut Suomen mestaruuden vuosina 2002, 2004, 2005, 2007 ja 2008. Pohjoismaiden mestaruuden hän voitti 2009.


title: Nina Luukkainen

text: Luukkainen lopetti uransa vuonna 2009.


title: Tomi Saarelma

text: Tomi Saarelma (s. 30. marraskuuta 1988 Hollola) on suomalainen jalkapalloilija, joka on uransa aikana muun muassa edustanut Veikkausliigassa FC Lahtea ja FC KooTeePeetä sekä voittanut Viron Meistriliigan mestaruuden FC Levadian paidassa kaudella 2009.


title: Tomi Saarelma

text: Lahtelaisessa Reippaassa ja aikaisemmin saman kaupungin Kuusysissä jalkapallo-oppinsa saanut Saarelma muutti 16-vuotiaana Lontooseen ja teki sopimuksen englantilaisen suurseuran Chelsean nuorisoakatemiaan kesällä 2005, jossa hän vietti reilun kaksi vuotta. Brendan Rodgersin valmentamassa akatemiajoukkueessa Saarelman seurana pelasivat muun muassa tulevat Valioliiga-pelaajat Scott Sinclair, Ryan Bertrand ja Jack Cork.


title: Tomi Saarelma

text: Alkuvuonna 2008 hän oli näytillä Tommi Kautosen valmentamassa FC KooTeePeessä, jonka kanssa solmi 2-vuotisen sopimuksen. Veikkausliiga-debyyttinsä Saarelma teki kauden avauskierroksella 27.4.2008 Arto Tolsa -areenalla FC Lahtea vastaan. FC KooTeePeen paidassa Saarelmalle kertyi kaudella 2008 26 kierroksen sarjassa lopulta 22 ottelua, joissa syntyi kaksi maalia - molemmat Tampere Unitedia vastaan.


title: Tomi Saarelma

text: Kaudeksi 2014 Saarelma palasi juurilleen kotikaupunkiinsa, kun FC Lahti ilmoitti solmineensa kauden mittaisen sopimuksen hänen kanssaan. Loukkaantumisten värittämän kauden aikana otteluita Veikkausliigassa kertyi ainoastaan kaksi.


title: Tomi Saarelma

text: Kotkalaisten pudottua Veikkausliigasta kauden 2008 päätteeksi Saarelma siirtyi Saksaan Regional liigaan 1. FC Kleveen. Debyyttinsä Saarelma teki kotiottelussa FSV Oggersheimia vastaan. Tämä jäi hänen ainoaksi viralliseksi otteluksi Klevessä kauden 2009 kevätkierroksella.


title: Tomi Saarelma

text: FC Levadiaan Saarelma siirtyi kesällä 2009 ja voitti seurassa Viron mestaruuden, Meistriliigan. Sarjaotteluita kertyi 15 ja maalinteossa Saarelma onnistui neljä kertaa.


title: Tomi Saarelma

text: Tallinnalaisen Levadian kauteen mahtui myös menestystä UEFA:n seurajoukkuekilpailuissa, kun joukkue kohtasi hallitsevan Puolan mestarin Wisla Krakovan, Unkarin mestarin Debrecenin ja Frank Rijkaardin luotsaamaan Galatasarayn niin Mestarien- kuin Eurooppaliigan karsinnoissa. Huippuhetkenä oli, kun Levadia pudotti Wisla Krakovan jatkosta yhteismaalein 2-1.


title: Tomi Saarelma

text: Kaudella 2015 Saarelma liittyi Irlannin pääsarjaseura Galway Unitediin. Debyyttinsä hän teki Longford Townia vastaan ja oli ensimmäisen kerran avauskokoonpanossa vierasottelussa Dundalkia vastaan.


title: Tomi Saarelma

text: Saarelma on pelannut Sveitsin kolmannella sarjatasolla, Promotion Leaguessa useissa eri seuroissa. Edustaen seuroja kuten SR Delemont, BSC Old Boys ja FC United Zürich.


title: Tomi Saarelma

text: Saarelma on edustanut Suomea myös eri juniorimaajoukkuetasoilla, muun muassa alle 19-vuotiaissa.


title: Helsingin Lipputehdas

text: Helsingin Lipputehdas Oy on Helsingin Pitäjänmäessä toimiva PK-yritys, joka on toiminut vuodesta 1981. Yritys on keskittynyt erityisesti lippujen, viirien sekä mainoskankaiden valmistukseen ja myyntiin Suomen ja kansainvälisille markkinoille. Sen tuotteet ovat Suomalaisen työn liiton hyväksymiä Avainlippu-tuotteita.


title: Helsingin Lipputehdas

text: Vuonna 2007 yrityksen liikevaihto oli 1,11 miljoonaa euroa ja henkilöstömäärä 11. Vuonna 2011 liikevaihto oli 934 000 euroa.


title: Johanna Ylinen

text: Johanna Ylinen (s. 19. heinäkuuta 1984 Pori) on suomalainen judoka. Hänen sarjansa on 63 kg ja vyöarvonsa 1. dan. Ylinen edustaa hollolalaista Holjutai-seuraa ja häntä valmentaa Manne Isoranta.


title: Johanna Ylinen

text: Lahdessa asuva Ylinen aloitti judon harrastamisen vuonna 1994. Hän voitti alle 17-vuotiaiden Euroopan mestaruuden vuonna 2000. Kaksi vuotta myöhemmin hän sai EM-pronssia alle 20-vuotiaiden ikäluokassa ja vuonna 2004 EM-hopeaa alle 23-vuotiaissa. Samana vuonna hän oli aikuisten EM-kilpailuissa seitsemäs. Vuonna 2005 Ylinen oli yhdeksäs sekä EM- että MM-kilpailuissa. Vuonna 2007 hän sijoittui toiseksi Pekingin esiolympialaisissa . Lisäksi hän oli maailmancupin kilpailuissa toinen Tallinnassa ja kolmas Prahassa. Vuonna 2008 hän oli kolmas Sofian maailmancupissa. Hän edusti Suomea Pekingin olympialaisissa 2008 pudoten jatkosta ensimmäisen ottelun jälkeen . Hän sijoittui yhdeksänneksi Rotterdamin 2009 ja Tokion 2010 MM-kilpailuissa. Moskovan Grand Slam -kilpailussa 2010 hän oli kolmas. Hän voitti ensimmäisen maailmancupkilpailunsa Minskissä 2011. Tšeljabinskin EM-kilpailuissa 2012 hän oli seitsemäs ja Tallinnan maailmancupissa toinen. Kaikkiaan Ylisen meriittilistalla on maailmancuptason kilpailuista yksi kulta, kaksi hopeaa ja kaksi pronssia sekä Grand Prix -kilpailuista yksi pronssi. Muista kansainvälisen tason kilpailuista on useita mitalisijoituksia. Lontoon olympialaisissa hän putosi jatkosta ensimmäisen ottelun jälkeen.


title: Johanna Ylinen

text: Ylinen on voittanut aikuisten Suomen mestaruuden vuosina 2004–2008, 2010, 2011 ja 2012, yhteensä kahdeksan kertaa sekä Pohjoismaiden mestaruuden 2004 ja 2009.


title: Johanna Ylinen

text: Kansainvälisen kilpailu-uransa Ylinen päätti syksyllä 2012.


title: Kellohattu

text: Kellohattu on soittokellon muotoinen hattu, joka oli suosituimmillaan 1920-luvulla. Sen englanninkielinen nimitys on "the cloche hat"; "cloche" on ranskaa ja tarkoittaa kelloa. Kellohatut valmistettiin yleisimmin huovasta, jolloin niistä tuli helpommin pään muotoon mukautuvia. Hattu oli suunniteltu varjostamaan otsaa, jolloin sen käyttäjän silmät jäivät vain vähän lierin alapuolelle.


title: Kellohattu

text: Kellohattuihin kiinnitettiin usein erilaisia nauhoja välittämään viestejä kantajastaan. Yleisiä viestejä olivat esimerkiksi nuolenmuotoinen nauha, joka osoitti kantajansa olevan vielä naimaton mutta seurustelevan jonkun kanssa sekä solmittu nauha, joka viittasi kantajansa solmineen avioliiton. Runsaasti koristeltu rusetti tai ruusuke kertoi kantajansa olevan seurustelusta kiinnostunut naimaton yksineläjä.


title: Kellohattu

text: Kellohattujen suosio ja vaikutukset olivat valtaisat. Haute couture -muotisuunnittelijat, kuten Jeanne Lanvin ja Edward Molyneux avasivat ateljeita, joiden tavoitteena oli koota hatunvalmistajia yhteen tuottamaan hattuja massatuotantona. Hattumuoti loi jopa uusia hiustyylejä: Eton cropin – lyhyen, sileäsuortuvaisen kampauksen, jonka näyttelijä ja laulaja Josephine Baker teki tunnetuksi.


title: Kellohattu

text: 1980-luvun lopulla kehitettiin kellohatusta uusia muunnelmia, kuten Patrick Kellyn versio, jossa on napitettu lieri. Muunnelmat elvyttivät hieman yleistä kiinnostusta kellohattuja kohtaan.


title: Directa

text: Directa Oy oli vuonna 1999 perustettu suomalainen yrityshakupalveluja tarjonnut yritys, joka tuli tunnetuksi hyvien liiketapojen vastaisesta puhelinmyyntitoiminnastaan ja siihen liittyvistä oikeudenkäynneistä. Loppuvuodesta 2016 korkein oikeus tuomitsi perustaja-toimitusjohtaja Ville Kompan viiden kuukauden ehdolliseen vankeusrangaistukseen markkinointirikoksesta sekä kolmen vuoden liiketoimintakieltoon. Directa tuomittiin 1,5 miljoonan euron vahingonkorvauksiin. Directa haki itsensä konkurssiin joulukuussa 2016.


title: Directa

text: Directa kuului Da Online Oy -nimiseen yritysryppääseen, jonka muut yritykset ovat Webvalue Oy, Virossa toimiva Directa Oü, Suomen Verkkokauppakeskus Oy ja Verkkosivukeskus Oy. Directan palveluihin kuuluivat numeropalvelu, mobiilihakemistot sekä verkkopalvelu directa.fi, joka toimi internetissä yrityshakemistona, reitti- ja karttapalveluna sekä tarjouspyyntöpalveluna. Yhtiö tuotti myös mobiili- ja verkkosivustoja. Vuonna 2008 yhtiön liikevaihto oli 6,1 miljoonaa euroa ja tilikauden tulos noin kaksi miljoonaa euroa.


title: Directa

text: Directa Oy aloitti toimintansa vuonna 1999. Vuonna 2003 yhtiö aloitti oman yrityshakemistopalvelun toteuttamisen ja myymisen. Palvelua markkinoitiin tuolloin Suomen Yritysnumeropalvelu Oy:n palveluna. Yhtiö muutti toiminimensä Directa Oy:ksi vuonna 2006 päätettyään laajentaa palveluvalikoimaansa mobiilipalveluihin ja sen kautta tarjottaviin kuluttajanumeroihin. Kansainvälisempi toiminimi tuki myös tuolloin suunniteltua laajentumista lähimarkkinoille. Directa avasi ensimmäiset kansainväliset toimintonsa virallisesti vuoden 2008 alussa laajentamalla toimintaansa Viroon.


title: Directa

text: Directa työllisti parhaimmillaan 45 henkilöä, ja Da Online -yhtiöiden palveluksessa oli kaikkiaan 70 henkilöä Suomessa ja Virossa, jonne se laajentui 2008. Directa oli toimialansa kolmanneksi suurin toimija ja Directan verkkopalvelu directa.fi Suomen käytetyimpiin kuulunut yritystietohakemisto. Da Online Oy omistaa Directa Oy:n, Virossa toimivan Directa Oü:n, Suomen Verkkosivukeskus Oy:n sekä Suomen Verkkosivukeskus Oy:n. Da Online Oy omistivat Ville Komppa (80 %), Antero Komppa (10 %) ja Olavi Komppa (10 %).


title: Directa

text: Directa sijoittui Deloitten Technology Fast 50 -kilpailussa Suomen viidenneksi nopeimmin kasvaneeksi teknologiayritykseksi vuosina 2003–2007.


title: Directa

text: Directan tuotteita olivat hakemistojen lisäksi verkko-, mobiili-, verkkokauppatilan tarjoaminen sekä niiden ylläpitäminen. Directan mukaan asiakas sai käyttöönsä kaikille asiakasyrityksen työntekijöille maksuttoman palvelunumeron suomalaisten yritysten tietojen etsimistä varten. Directa vei asiakasyrityksensä itse määrittelemät tiedot verkkoon ja sanoi huolehtivansa tietojen löydettävyydestä hakukoneissa ja omissa hakemistoissaan.


title: Directa

text: Directa tuotti mobiilihakemistosovelluksen Nokian matkapuhelimissa käytettyyn Catalogs-palveluun. Directa teki työvoimahallinnolle mobiilihakujärjestelmän, jonka kautta voidaan etsiä avoimia työpaikkoja ja asettaa vahtipalveluita kiinnostavista työpaikoista.


title: Directa

text: Directa sai negatiivista huomiota vuodesta 2008 lähtien. Yrittäjät syyttivät yhtiötä huijauksesta. Heidän mukaansa Directa oli puhelimitse myynyt katteettomaksi koettuja nettipohjaisia asiakaskontakteja. Poliisi oli vuoteen 2010 mennessä saanut yrittäjiltä yli 1400 rikosilmoitusta Directan toiminnasta.


title: Directa

text: Suomen Yrittäjät piti yrityksen toimintaa hyvän liiketavan vastaisena. Televisiokanava MTV3:n mukaan yrityksen johtajat olivat myös hallinneet hyväntekeväisyysjärjestöjä kuten Lasten terveydenhuollon tuki ry, Liikunnan ja vapaa-ajan kehittämisyhdistys Liike ry ja Varttuva nuori ry, jotka olivat tunnetumpia puhelinmyynnistään ja laskutuksestaan kuin avustustoiminnastaan. Rikostutkintanimikkeinä olivat törkeä petos ja markkinointirikos, ja esitutkinta valmistui 2009 lopussa.


title: Directa

text: Keskuskauppakamarin liiketapalautakunta antoi marraskuussa 2008 lausunnon Directan yrityshakemistopalvelun markkinoinnista. Se totesi Directan markkinoinnin hyvän liiketavan vastaiseksi. Liiketapalautakunta teki päätöstä laatiessaan esimerkkihakuja yhtiön tietokannasta. Menetelmää käytettiin, koska Directa veloitti asiakkaitaan jokaisen hakutuloksen näyttämisestä. Käytettäessä hakusanoja ”hotelli” ja ”Kangasala” hakutuloslistan kärjessä oli hotelleja, jotka sijaitsivat Jurvassa ja Heinolassa. Lisäksi hotellihaun tuloslistalle tulostui täysin muiden toimialojen yrityksiä, kuten toimitilakalustetukku, paimiolainen matkatoimisto, henkilöstövuokrausyritys Jyväskylässä ja puusepänliike Juvalla. Liiketapalautakunta perusteli, ettei esimerkiksi Ivalossa taksiyrittäjänä toimiva voi yleisen elämänkokemuksen perusteella aavistaa, että hänelle syntyy laskutettava hakuosuma myös silloin, kun kuluttaja hakee taksia Etelä-Suomen alueella.


title: Directa

text: Directa muutti laskutusperiaatteitaan heinäkuussa 2008 laajan uutisoinnin jälkiseurauksena. Directa ilmoitti helmikuussa 2009 kehittäneensä toimintamallejaan saamansa palautteen perusteella ja muun muassa lisänneensä sopimusehtoihin irtisanomispykälän. Liiketapalautakunnan päätöksen perusteena oleviin ylimääräisiin, laskutettaviin hakutuloksiin Directa ei ole kuitenkaan ottanut kantaa.


title: Directa

text: Suomalaisen työn liiton alkuperämerkkitoimikunta päätti joulukuussa 2008 perua Directalta Avainlippu-tunnuksen käytön. Tätä ennen Avainlippu-merkin käyttöoikeus oli poistettu vain kerran aiemmin. Vuonna 2009 Keskuskauppakamarin liiketapalautakunta arvioi toistamiseen Directan markkinoinnin hyvän liiketavan vastaiseksi Directan itsensä pyytämässä lausunnossa. Sen mukaan yhtiön markkinointi oli harhaanjohtavaa vähintään siltä osin, mitä asiakkaalle kerrottiin palvelun laskutusperusteista. Liiketapalautakunta julkaisi myös tiedotteen, jossa se oikaisi Directan omassa tiedotteessaan antamia perättömiä väitteitä liiketapalautakunnan lausunnosta. Directan toimien seurauksena liiketapalautakunta päätti julkistaa poliisin pyytämän lausunnon.


title: Directa

text: Directan toimintaan tyytymättömät yrittäjät luovuttivat 27.3.2009 yli tuhannen nimen adressin eduskunnassa. Adressissa vaadittiin lakimuutosta, joka toisi kuluttajasuojaan verrattavaa turvaa pienyrittäjille. Directa Oy:n turvaamistoimihakemus Suomen Yrittäjiä vastaan hylättiin Helsingin käräjäoikeudessa.


title: Directa

text: Directaa kohtaan tehtiin 1 403 tutkintapyyntöä, joiden osalta esitutkinta päättyi loppuvuonna 2009. Directa jätti syyttäjälle oman vastineensa jokaiseen sen toiminnasta tehtyyn tutkintapyyntöön maaliskuussa 2010; vastineen laajuus oli noin 50 000 sivua. Maaliskuun lopussa 2010 Directa teki keskusrikospoliisille tutkintapyynnön poliisin toiminnasta yhtiöön liittyvässä esitutkinnassa. Samalla yhtiö jätti kantelun poliisihallitukselle. Itä-Uudenmaan kihlakunnansyyttäjä hylkäsi tutkintapyynnön 21.9.2010 katsoessaan, ettei selvityksen mukaan ole syytä epäillä rikosta.


title: Directa

text: Joulukuuhun 2009 mennessä Helsingin käräjäoikeus oli kuudesti antanut Directalle suosiollisen päätöksen velkasuhteeseen perustuvan saatavan lainvoimaisuudesta. Yhtiön mukaan päätökset olivat osoitus siitä, että sopimukset ovat päteviä. Suomen Yrittäjien lainsäädäntöasioiden päällikkö kuitenkin huomautti Kauppalehdessä, ettei käräjäoikeuden yksipuolinen päätös kerro mitään saatavien oikeellisuudesta, koska itse sopimussuhdetta ei velkomustuomioissa käsitellä.


title: Directa

text: Helsingin kihlakunnansyyttäjä ilmoitti 30.6.2010 nostavansa yhtiötä ja viittä sen vastuuhenkilöä vastaan syytteet törkeästä petoksesta ja markkinointirikoksesta. Syyttäjä ilmoitti myös vaativansa yhtiölle yhteisösakon määräämistä.


title: Directa

text: Alkuvuodesta 2010 Da Online palkkasi viestintäasiantuntija Jussi Lähteen viestintäjohtajakseen Directan kolhiintuneen julkisuuskuvan kohentamiseksi. Heinäkuun alkuun 2011 mennessä Directa oli hävinnyt seitsemän ensimmäistä laskuriitoihin liittyvää oikeudenkäyntiään Helsingin käräjäoikeudessa. Yhtiö oli itse tuolloin jättänyt kaikkiaan 1 210 kannetta asiakasyrittäjien maksamattomista laskuista. Vastaajien oikeudenkäyntikulut määrättiin yhtiön maksettaviksi. Directa valitti hovioikeuteen.


title: Directa

text: Markkinaoikeus kielsi maaliskuussa 2012 Directaa käyttämästä markkinoinnissaan menettelyä, jossa jätetään kertomatta asiakkaan yritystietoihin merkittävän maantieteellisen toimialueen merkityksestä hakuosuman muodostumiselle. Lisäksi kiellettiin menettely, jossa asiakkaalle ei selvitetä yksiselitteisestu, mitä sopimuksessa tarkoitetaan hakutapahtumalla. Kieltoa tehostettiin 200 000 euron uhkasakolla. Tammikuussa 2013 korkein oikeus hylkäsi Directan valituslupahakemuksen ja Markkinaoikeuden päätös sai näin lainvoiman.


title: Directa

text: Kesäkuussa 2012 Directan toimitusjohtaja Ville Komppa tuomittiin viideksi kuukaudeksi ehdolliseen vankeuteen markkinointirikoksesta Helsingin käräjäoikeudessa. Directa tuomittiin maksamaan valtiolle 90 000 € rikoksen tuottamasta taloudellisesta hyödystä. Petosta koskevat syytteet hylättiin. Helsingin hovioikeudessa Kompan tuomio säilyi lähes ennallaan. Directa-yhtiölle tuomitut korvaukset kovenivat 90 000 eurosta lähes 1,8 miljoonaan. Joulukuussa 2016 korkein oikeus vahvisti Kompan vankeustuomion ja asetti hänet kolmen vuoden liiketoimintakieltoon. Directan vahingonkorvauksiksi määrättiin 1,5 miljoonaa.


title: Directa

text: Directa Oy:n liikevaihto ja nettotulos ovat laskutuskohun käsittelyn siirryttyä tuomioistuimiin romahtaneet. Kun yhtiön liikevaihto vuonna 2010 oli 7,6 miljoonaa euroa ja voitto 1,2 miljoonaa, tilikaudella 2012 liikevaihto oli enää 1,3 miljoonaa ja tilikauden tappio 676 000 Euroa. Vuonna 2015 liikevaihto oli enää 251 000 euroa ja oma pääoma vuoden lopussa 273 000 euroa miinuksella.


title: Homeeriset hymnit

text: Homeeriset hymnit () ovat tuntemattomien tekijöiden kirjoittama kokoelma hymnejä, jotka on kirjoitettu heksametrimuodossa. Hymnejä on yhteensä 33, ja ne on laitettu virheellisesti Homeroksen nimiin jo ensimmäisissä niihin viittaavissa lähteissä.


title: Homeeriset hymnit

text: Vanhimmat hymnit ajoittuvat 600-luvulle eaa., ja ne ovat eräitä vanhimpia kreikkalaisen kirjallisuuden merkkiteoksia. Vaikka suurin osa hymneistä onkin kirjoitettu 600–500 luvulla eaa., muutamissa on selviä merkkejä hellenismin vaikutuksesta, ja "Hymni Arekselle" ajoittuu mahdollisesti vasta myöhäisantiikin aikaan.


title: Homeeriset hymnit

text: Hymnien pituus vaihtelee suuresti; osa saattaa olla niinkin lyhyitä kuin kolme–neljä säettä, kun taas joidenkin kohdalla pituus ylittää 500 säettä. Hymnit ylistävät lähes kaikkia kreikkalaisen mytologian pääjumaluuksia:


title: Suomi-rock ’84

text: Suomi-rock ’84 on Poko Rekordsin julkaiseman Suomi-rock -kokoelmalevysarjan seitsemäs osa. Se julkaistiin 26.9.1994. Kokoelma sisältää suomirock-hittejä vuodelta 1984.


title: Dino Jelusić

text: Dino Jelusić (s. 4. kesäkuuta 1992 Požega) on kroatialainen muusikko ja lauluntekijä. Hän on ensimmäinen Lasten Eurovision laulukilpailun voittaja.


title: Dino Jelusić

text: Jelusić asuu Zagrebissa vanhempiensa, nuoremman sisarensa Lorenan sekä Bruno-taaperon kanssa.


title: Lara Stock

text: Lara Stock (s. 26. toukokuuta 1992) on kroatialais-saksalainen shakinpelaaja. Hän voitti alle 10-vuotiaiden tyttöjen maailmanmestaruuden vuonna 2002 sekä alle 12-vuotiaiden tyttöjen Euroopan mestaruuden vuonna 2004.


title: Lara Stock

text: Stockilla on myös FIDE:n naissuurmestarin arvo.


title: Vympel K-13

text: Vympel K-13, tunnettu myös nimillä "R-3S", Object 310 () on Neuvostoliiton vuonna 1958 kehittämä ilmataisteluohjus jota alettiin asentaa hävittäjiin 1960. Vuonna 1962 ohjusta alettiin tuottaa suuria määriä. Tämä ilmasta ilmaan -ohjus on yksi eniten käytetyistä. Ohjuksesta on kehitetty neljä versiota.


title: Vympel K-13

text: Alkuperäinen Vympel on kopio amerikkalaisesta AIM-9 Sidewinder -ohjuksesta. Se lienee joutunut venäläisten haltuun, kun taiwanilainen hävittäjä ampui kiinalaiseen MiG-hävittäjään ohjuksen, joka ei räjähtänyt. Kiina ja Neuvostoliitto olivat vielä tuolloin hyvissä väleissä, ja näin venäläiset saivat länsimaisen ohjuksen käyttöönsä. Toropovin insinööritoimisto teki Sidewinder-ohjuksesta kopion, josta tuli Vympel K-13. Kiinalaiset valmistivat ohjuksesta oman PL-2 –versionsa.


title: Vympel K-13

text: Varhaisimmissa Vympel –malleissa oli suihkumoottoreiden lämmön havaitseva etsin. Myöhempiin ohjuksiin kehitettiin puoliaktiivinen tutka, jossa ohjuksessa oleva tutkavastaanotin vastaanottaa ohjuksen laukaisseen hävittäjän tutkasignaalia, joka heijastuu viholliskoneesta. Ohjuksessa on niin sanottu lähestymiskytkin, joka räjäyttää taistelukärjen jo ennen kuin ohjus osuu kohteeseensa. Ohjus kantaa noin 8 km ja nopeus on 2,5-kertainen äänennopeus.


title: Randy Harrison

text: Randolph Clarke ”Randy” Harrison (s. 2. marraskuuta 1977, Nashua, New Hampshire) on yhdysvaltalainen näyttelijä. Parhaiten hänet tunnetaan roolistaan Justin Taylorina sarjassa "Älä kerro äidille".


title: Randy Harrison

text: Harrison syntyi New Hampshiressa, mutta muutti 11-vuotiaana Alpharettan kaupunkiin Georgiaan ja kävi Pace Academyn yksityiskoulua pääkaupungissa Atlantassa. Harrisonin isä on suuren paperialan yrityksen toimitusjohtaja, ja äitiään hän on kuvaillut "pysäytetyksi taiteilijaksi." Hänen ainoa sisaruksena, vanhempi veli, työskentelee pankinjohtajana.


title: Randy Harrison

text: Harrison kävi Cincinnatin yliopistoa, jossa hän opiskeli musiikkilinjalla ja valmistui lopulta taiteen kandidaatiksi erikoistuneena teatterimusikaaleihin. Opiskeluaikanaan hän tähditti useita koulun produktioita kuten "Hello Again", "Shopping and Fucking" ja "Children of Eden". Lisäksi hänellä oli rooleja ympäri maata erilaisissa teattereissa. Tänä aikana Harrison näyttelikin muun muassa näytelmissä "Violet", "West Side Story", "1776", "Kesäyön unelma", "The Real Inspector Hound" ja "A Cheerer Evening".


title: Randy Harrison

text: Vuonna 2000 Harrison teki ensimmäisen televisioesiintymisensä draamakomediassa "Älä kerro äidille", jossa hän näytteli viiden tuotantokauden ajan Justin Tayloria. Roolihahmonsa tavoin myös Harrison on homoseksuaali, ja hän saikin asialla suurta mediahuomiota.


title: Randy Harrison

text: Vuonna 2002 Harrison näytteli Seania televisioelokuvassa "Bang Bang You're Dead", ja vuonna 2010 Harrison esitti Brutusta Patrick Donelleyn postmodernissa versiossa "Julius Cesarista".


title: Randy Harrison

text: Vuosina 2002-2008 Harrison seurusteli toimittaja Simon Dumencon kanssa. He tapasivat Dumencon haastatellessa näyttelijää lehteen "New York". Nykyään Harrison asuu Williamsburgin kaupunginosassa Brooklynin alueella New Yorkissa. Hänellä on kaksi kissaa, Ella ja Aggie.


title: Vaikutusala

text: Vaikutusala (σ) ilmaisee ydin- ja hiukkasfysiikassa hiukkasten välisen vuorovaikutuksen todennäköisyyden. Tavallisesti viitataan kuitenkin nuklidin suuruusluokan vuorovaikutuksista, eikä niinkään esim. atomien tai fotonin ja atomin välisiin vuorovaikutuksiin (kemialliset vuorovaikutukset). Vuorovaikutuksen todennäköisyys riippuu hiukkasen/nuklidin tyypistä, koosta, hiukkasten välisestä etäisyydestä, kulkusuunnasta, liike-energiasta, varauksesta sekä hiukkasten määrästä per tilavuusyksikkö. Vaikutusala on tärkeä suure mm. ydinreaktoreissa ja hiukkaskiihdyttimissä.


title: Vaikutusala

text: Hiukkasen tai sähkömagneettisen säteilyn absorboituessa puhutaan absorptiovaikutusalasta ja vastaavasti sirotessa sirontavaikutusalasta. Ydinfysiikassa vaikutusalalla voidaan tarkoittaa myös ydinreaktion todennäköisyyttä. Kaikki vaikutusalat yhdessä muodostavat "kokonaisvaikutusalan", joka kertoo vuorovaikutuksen todennäköisyyden ottaen huomioon kaikki mahdolliset vuorovaikutustavat.


title: Vaikutusala

text: Vuorovaikutustodennäköisyys määritellään klassisesti törmäävien kappaleiden poikkipinta-alojen suhteena. Vaikka vaikutusala kuvaa vuorovaikutuksen todennäköisyyttä, ilmaistaan se kuitenkin yleensä efektiivisenä pinta-alana. Ydinfysiikassa sirontavaikutusalan yksikkö on yleensä barni (10 m), joka on samaa suuruusluokkaa kuin ytimen pinta-ala. Sähkömagneettisen säteilyn ja neutronien sirontavaikutusala ilmaistaan yleensä yksiköissä cm.


title: Vaikutusala

text: Sirontavaikutusalan käsitettä voi tarkastella esimerkiksi Rutherfordin sirontakokeessa, jossa sironnan todennäköisyys eli sirontavaikutusala kertoo millä todennäköisyydellä alfahiukkanen siroaa tiettyyn sirontakulmaan kultakalvosta.


title: Vaikutusala

text: Differentiaalinen sirontavaikutusala formula_1 kertoo millä todennäköisyydellä hiukkanen tai säteilykvantti siroaa johonkin tiettyyn avaruuskulmaan (Ω). Jos differentiaalinen vaikutusala jaetaan eli normalisoidaan sirottavan aineen tilavuudella, saadaan uusi differentiaalinen vaikutusala formula_2, jonka yksikkö on cm. Se ei riipu sirottavan aineen määrästä, ja eri materiaalien differentiaalisia sirontavaikutusaloja voidaan suoraan verrata toisiinsa.


title: Peter Paige

text: Peter Michael Paige (s. 20. kesäkuuta 1969, Hartford, Connecticut) on yhdysvaltalainen näyttelijä, ohjaaja ja käsikirjoittaja. Parhaiten hänen tunnetaan roolistaan Emmett Honeycuttina sarjassa "Älä kerro äidille".


title: Peter Paige

text: Paige valmistui Bostonin yliopiston teatterlinjalta taiteen kandidaatin tutkinnolla.


title: Peter Paige

text: Paige tunnetaan parhaiten sarjan "Älä kerro äidille" päähenkilöjoukon Emmett Honeycuttina, jota hän näytteli koko sarjan ajan eli yhteensä viiden tuotantokauden verran. Lisäksi hän on näytellyt sarjoissa "Will & Grace", "Time of Your Life", "Girlfriends", "Caroline In The City", "American Dad!", "Related", "Greyn Anatomia" ja "Ilman johtolankaa". Hän on myös vieraillut muun muassa sarjoissa "Hei, olen Susan", "" ja "Bones".


title: Suomi-rock ’82

text: Suomi-rock ’82 on Poko Rekordsin julkaiseman Suomi-rock -kokoelmalevysarjan viides osa. Se julkaistiin 26. syyskuuta 1994. Kokoelma sisältää suomirock-hittejä vuodelta 1982.


title: Lauluja rakastamisen vaikeudesta

text: Lauluja rakastamisen vaikeudesta on Johanna Kustannuksen kokoelmalevysarja.


title: Chuck Liddell

text: Charles David ”Chuck” Liddell (s. 17. joulukuuta 1969 Santa Barbara, Kalifornia) on yhdysvaltalainen entinen vapaaottelija. 188 senttimetriä pitkä ja 92 kilogrammaa painava Liddell on entinen UFC:n kevyen raskassarjan mestari. Hän on saavuttanut huomattavimmat voittonsa seuraavista vastustajista: Renato Sobral (kahdesti), Jeff Monson, Guy Mezger, Kevin Randleman, Vitor Belfort, Tito Ortiz (kahdesti), Murilo Bustamante, Alistair Overeem, Jeremy Horn, Wanderlei Silva ja Randy Couture (kahdesti). Liddell on myös toiminut Randy Couturen kanssa valmentajana Ultimate Fighter -televisiosarjassa.


title: Chuck Liddell

text: Liddell aloitti kamppailulajien harrastamisen 12-vuotiaana Koei-Kan Karatella ja harjoitteli myöhemmin high schoolissa myös painia. Hänestä tuli NCAA:n Division 1 tason painia opiskellessaan California Polytechnic State Universityssä, josta hän valmistui vuonna 1995 liiketoiminta/kirjanpito tutkinnolla. Valmistumisen jälkeen Liddell ryhtyi kilpailemaan potkunyrkkeilyn parissa amatööritasolla. Hän liittyi The Pit -talliin Arroyo Grandessa, Kaliforniassa, jossa hän tapasi tulevan valmentajansa John Hackelmanin. Hänen johdolla Liddell ryhtyi harjoittelemaan myös Kenpo Karatea. Liddell menestyi potkunyrkkeilyn raskaansarjan parissa varsin menestyksekkäästi voitettuaan urallaan kaksikymmentä ottelua, joista kuusitoista päättyi tyrmäys voittoon. Hän saavutti USMPA- ja WKA-tittelit, sekä kaksi kertaa kansallisen mestaruuden.


title: Chuck Liddell

text: Liddell otteli ensi kerran vapaaottelun parissa UFC 17 -tapahtumassa 15. toukokuuta 1998 Noe Hernandezia vastaan. Liddell voitti ottelun tuomariäänin. Sittemmin hän otteli Brasiliassa yhden ottelun IVC-organisaatiossa ennen seuraavaa UFC-ottelua Jeremy Hornia vastaan 5. maaliskuuta 1999. Liddell hävisi ottelun käsitriangelilla, jonka myötä hän ryhtyi harjoittelemaan brasilialaista jujutsua John Lewisin opissa. Reilu kolme viikkoa myöhemmin Liddell voitti NG-organisaation ottelussa Kenneth Williamsin luovutuksella kuristuksen myötä. Liddell otteli toisen kerran UFC:ssä syyskuussa 1999 Paul Jonesia vastaan, jonka hän voitti teknisellä tyrmäyksellä lääkärin keskeytyksen myötä.


title: Chuck Liddell

text: 2000-luvulle tultaessa Liddell aloitti vuoden saavuttamalla IFC:n alemman raskaansarjan mestaruuden heinäkuussa 2000. Hän voitti mestaruusottelussa Steve Heathin toisessa erässä tyrmäyksellä, potkaistuaan vastustajaansa päähän. Joulukuussa Liddell kohtasi Jeff Monsonin "UFC 29" -tapahtumassa, jossa hän voitti tuomariäänin.


title: Chuck Liddell

text: 2001 Liddell otteli UFC:n lisäksi yhden ottelun myös Japanissa. Toukokuussa hän kohtasi ensin UFC 31 -tapahtumassa entisen UFC:n raskaansarjan mestarin Kevin Randlemanin. Liddell voitti kamppailun tyrmäyksellä ensimmäisessä erässä. Toukokuun lopulla hän kohtasi Japanissa, Priden organisaatiossa entisen UFC:n kevytsarjan mestarin ja Pancrasen avoimensarjan mestarin Guy Mezgerin. Liddell voitti ensimmäisen Prideottelunsa tyrmäyksellä toisessa erässä. Liddell jatkoi voittokulkuaan UFC:ssä voitettuaan tuomariäänin seuraavat kolme otteluaan ensin syyskuussa Murilo Bustamanten ja myöhemmin 2002 Amar Suloevin ja Vitor Belfortin. Liddell voitti vielä Renato Sobralin teknisellä tyrmäyksellä UFC 40 -tapahtumassa marraskuussa 2002.


title: Chuck Liddell

text: Liddell mahdollisuuden otella UFC:n alemman raskaansarjan tilapäisestä mestaruudesta Randy Couturea vastaan. Ottelu käytiin kesäkuussa 2003 "UFC 43" -tapahtumassa, jossa Liddell hävisi mestaruuden teknisellä tyrmäyksellä kolmannessa erässä.


title: Chuck Liddell

text: Liddell jatkoi tappion jälkeen uraansa Pridessa, jossa hän osallistui keskisarjan turnaukseen. Elokuussa 2003 Liddell kohtasi avauskierroksella Alistair Overeemin, jonka hän voitti tyrmäyksellä ensimmäisessä erässä "Pride Total Elimination 2003" -tapahtumassa. Toisella kierroksella hän kohtasi Quinton Jacksonin, josta voittaja kohtaisi loppuottelussa samana iltana Wanderlei Silvan. Liddell hävisi marraskuussa 2003 käydyn kamppailun teknisellä tyrmäyksellä, kun hänen kulmamiehensä heittivät pyyhkeen kehään luovutukseksi Liddellin otettua liian monta osumaa, eikä kyennyt enää puolustamaan itseään.


title: Chuck Liddell

text: 18. huhtikuuta 2009 Mauricio Rua tyrmäsi Liddellin UFC 97 -tapahtumassa. UFC:n puheenjohtaja Dana White kertoi ottelun jälkeen, että Liddell lopettaa uransa. Myöhemmin kuitenkin Liddellin ilmoitettiin palaavan UFC:hen ja toimivan Ultimate Fighter -tositelevisiosarjan 11. tuotantokauden valmentajana yhdessä Tito Ortizin kanssa. Valmentajille oli suunniteltu ottelu televisiosarjan nauhoituksen jälkeen, mutta Ortiz joutui perumaan ottelun ja hänet korvasi Rich Franklin. Liddell hävisi ottelun tyrmäyksellä ensimmäisessä erässä ja lopetti vapaaottelu-uransa.


title: Juva (Halikko)

text:
Juva on kylä Halikon kunnan pohjoisosassa Vaskiolla. Kylä sijaitsee Halikonjoen alkupäässä sen läntisellä puolella. Kyläalueeseen kuuluu kapea ja pitkä maakaistale, joka jatkuu luoteeseen aina Kumionojaan saakka.
Juvan nykyinen asutus on keskittynyt Pitkäojantien varteen.


title: Juva (Halikko)

text: Juva on Melkolan tytärkylä. Omaksi kyläkseen Juva lienee kehittynyt 1300–1400-lukujen aikana. Kylässä oli 1500-luvulla kaksi tilaa, joista toinen kuului Perniön Melkkilän kartanolle. Kylän molemmat tilat siirtyivät Joensuun kartanon omistukseen 1700-luvun loppuun mennessä. Juvan alkuperäinen kyläkeskus sijaitsi hieman etelämpänä keskellä nykyisiä peltoja. Isojaon 1780–1781 jälkeen maatilat siirrettiin omien maidensa keskelle ja perinteinen kylärakenne rikkoutui.


title: Forbes March

text: Forbes March (s. 12. toukokuuta 1973) on Englannissa syntynyt kanadalainen näyttelijä. Hänet tunnetaan rooleista televisiosarjoissa "All My Children", "Mutant X" ja "One Life to Live".


title: Sormikiharat

text: Sormikiharat on eräs hiusten kihartamismenetelmä, joka on ollut suosittu 1920–1930-luvuilla sekä 1990-luvun lopulla Pohjois-Amerikassa ja Euroopassa.


title: Sormikiharat

text: Prosessissa hiuksia kierretään sormien ympäri ja niitä kammataan vastakkaiseen suuntaan kiharoiden muodostumiseksi. Hiuksiin lisätään kosteusvoidetta kampauksen säilyttämiseksi.


title: Sormikiharat

text: Hiuskihartimet syrjäyttivät lopulta tämän kotikutoisen menetelmän.


title: Sormikiharat

text: Sormin kihartamista käytetään yhä kuitenkin hiusten pitämiseksi järjestyksessä niitä muotoiltaessa. Useimmissa kampaamokouluissa sormin kihartamista opetetaan ja kokeillaan yhä, koska se auttaa oppilasta hiusten muotoilussa ja suoristamisessa.


title: Osvaldo Reig

text: Osvaldo Alfredo Reig (14. elokuuta 1929 – 13. maaliskuuta 1992) oli argentiinalainen paleontologi, joka muun muassa kuvasi ja nimesi "Herrerasauruksen". Hänet valittiin vuonna 1986 Kehittyvän maailman tiedeakatemian (ent. Kolmannen maailman tiedeakatemia) jäseneksi.


title: Rio Tinto (yritys)

text: Rio Tinto on vuonna 1873 perustettu brittiläis-australialainen kaivosyhtiö. Yhtiö on maailman suurin hiilen louhija.


title: Rio Tinto (yritys)

text: Yhtiö on saanut nimensä Etelä-Espanjan Huelvan Río Tintolta, jossa on jo antiikin aikana hyödynnetty kaivos. Vuonna 1873 lontoolainen N M Rothschild & Sons ja Pariisin de Rothschild Frères ostivat kaivokset Espanjan hallitukselta. 1800-luvun lopulla Rio Tinto oli maailman johtava kuparin tuottaja.


title: Rio Tinto (yritys)

text: Vuonna 1962 brittiläinen Rio Tinto Company osti australialaisen Consolidated Zincin ja yhtiö sai nimen Rio Tinto-Zinc Corporation (RTZ). Marraskuussa 2007 se osti kanadalaisen Alcan Inc:in, mikä loi yhden maailman suurimmista alumiinin valmistajista.


title: Rio Tinto (yritys)

text: Loppuvuodesta 2007 kilpaileva BHP Billiton yritti vallata Rio Tinton, jolloin Kiinan valtion Chinalco ja yhdysvaltalainen Alcoa ostivat 12 % sen osakkeista estääkseen kaappauksen.


title: Michael Uslan

text: Michael E. Uslan (s. 2. kesäkuuta 1951 Cedar Grove, New Jersey, Yhdysvallat) on yhdysvaltalainen televisio- ja elokuvatuottaja, joka on ollut Batman aiheisten elokuvien tuotannossa mukana vuodesta 1989 lähtien. Hänet palkittiin Daytime Emmyllä vuonna 1995 animaatiosarjasta Where on Earth Is Carmen Sandiego?.


title: Michael Uslan

text: Uslan toimi myös opettajana Indianan yliopistossa, jossa hän opetti sarjakuvien historiasta, kansantarinoista, taiteesta, sosiologiasta, psykologiasta ja kirjallisuudesta. Samassa koulussa Uslan opiskeli nuorempana lakia.


title: Lauri Tiainen

text: Lauri Taavetti Tiainen (käytti Saksassa peitenimeä Tienen), (15. helmikuuta 1890 Rantasalmi – 18. syyskuuta 1958) oli suomalainen jääkärieversti. Hänen vanhempansa olivat maanviljelijä Taavetti Tiainen ja Bertha Lovisa Teittinen. Hänet vihittiin avioliittoon vuonna 1919 Anna-Liisa Jalkasen kanssa.


title: Lauri Tiainen

text: Hän kirjoitti ylioppilaaksi Savonlinnan reaalilyseosta vuonna 1908 ja liittyi Savolaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1908–1915 ja myöhemmin lääketieteellisessä tiedekunnassa. Hän suoritti lääketieteen alkututkinnon vuonna 1913. Korkeamman päällystön kurssin hän suoritti vuonna 1923 ja Sotakorkeakoulun komentajakurssin vuonna 1926.


title: Lauri Tiainen

text: Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan, josta hänet siirrettiin Jääkäripataljoona 27:n 2. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella. Enne Misse-joen rintamalle lähtöään hän oli erikoiskursseilla Spandaussa tutustumassa etäisyysmittarien käyttöön. Syksyllä vuonna 1916 hänet komennettiin etappitehtäviin Suomeen, missä hän kuului läntiseen etappiin, missä hän toimi Ylikiimingin kirkonkylän etappiasemalla ja etapin hajottua vähän aikaa Matarengin etappiaseman hoitajana Ruotsissa ja lautturina Tornionjoella. Takaisin Saksaan saavuttuaan hän osallistui Polangenissa järjestetyille erikoiskursseille (pommarikurssi).


title: Lauri Tiainen

text: Hän palasi Suomeen aselaiva "S/S Equityn" ensimmäisellä matkalla ja nousi maihin 31. lokakuuta 1917 Vesterön saarella ja otti osaa asevaraston vartiointiin sekä kuljetukseen mantereelle. Tämän jälkeen hän toimi asekuljetuksien järjestelyissä Vöyrissä, Ylihärmässä ja Kauhavalla sekä suojeluskuntien harjoitus- ja perustamistehtävissä Mustasaarella ja Vaasassa. Hänet määrättiin Pietarsaaren suojeluskunta-alueen päälliköksi 28. tammikuuta 1918 ja johti venäläisten aseistariisumista Pietarsaaressa, jonka jälkeen hän osallistui Oulun valtaukseen johtamalla etujoukkoa, joka hyökkäsi asema-aluetta ja työväentaloa vastaan. Hän toimi 20. helmikuuta 1918 alkaen Vilppulan rintaman päällikkönä etenemisen alkamiseen saakka ja sen aikana Tampereen valtaukseen saakka ensin Hämeen ryhmän 4. Vilppulan pataljoonan ja myöhemmin 1. Ruoveden pataljoonan komentajana.


title: Lauri Tiainen

text: Sisällissodan jälkeen hänet komennettiin 20. toukokuuta 1918 Karjalan armeijakunnan alipäällystökurssien johtajaksi ja 1. elokuuta 1918 Karjalan rykmentti n:o 2:n (myöhemmin Laatokan jalkaväkirykmentti n:o 6 ja Viipurin rykmentti) I pataljoonan komentajaksi, josta hänet siirrettiin 20. tammikuuta 1922 rykmentin talouspäälliköksi ja 29. helmikuuta 1923 alkaen uudelleen I pataljoonan komentajaksi. Rykmentin varakomentajuuden hän otti vastaan 16. kesäkuuta 1923, josta hänet siirrettiin 16. toukokuuta 1924 Jalkaväen kapitulanttikoulun johtajaksi, josta hänet siirrettiin 15. elokuuta 1924 Pohjanmaan jääkäripataljoonaan ja 15. syyskuuta 1925 Karjalan kaartin rykmenttiin ja edelleen 4. heinäkuuta 1929 Savon prikaatiin. Karjalan sotilasläänin komentajaksi hänet nimitettiin 1. heinäkuuta 1933.


title: Lauri Tiainen

text: Talvisotaan Tiainen osallistui 12. divisioonan komentajana. Hän joutui luopumaan komentajuudesta 31. tammikuuta 1940, koska joutui sairastuttuaan sairaalahoitoon. Häne tilalleen nimitettiin 2. helmikuuta 1940 jääkärieversti Antero Svensson. Tiainen kerkesi osallistua talvisodan taisteluihin Laatokan koillispuolella, missä hän sai vastaansa Jevstignejevin johtaman Neuvostoliiton 56. divisioonan. Sairaudesta parannuttuaan hänet siirrettiin Koulutuskeskuksien koulutustarkastajaksi Kotijoukkojen esikuntaan. Välirauhan ja Jatkosodan aikana hän toimi Järjestely-, Liikekannallepano- ja Komennusosaston päällikkönä Kotijoukkojen esikunnassa. Hän erosi vakinaisesta palveluksesta vuonna 1945. Hänet on haudattu Helsinkiin.


title: Lauri Tiainen

text: Hän toimi 2. divisioonan kunniatuomioistuimen varapuheenjohtajana vuosina 1930–1933 ja 3. divisioonan kunniatuomioistuimen puheenjohtajana vuosina 1935–1937.Pohjan Prikaatin Kilta: Lauri Taavetti Tiaisen biografia


title: Ilkka Haikala

text: Ilkka Juhani Haikala (20. maaliskuuta 1952 Helsinki – 20. joulukuuta 2010 Helsinki) oli Tampereen teknillisen yliopiston professori.


title: Ilkka Haikala

text: Ylioppilaaksi Haikala pääsi Töölön yhteislyseosta vuonna 1971. Hän aloitti opinnot Helsingin yliopiston tietojenkäsittelyopin laitoksella samana vuonna, valmistuen sieltä filosofian kandidaatiksi 1979, lisensiaatiksi 1985 ja tohtoriksi 1986. Jo vuodesta 1974 alkaen hän oli toiminut yliopistossa tuntiopettajana, lehtorina, yliassistenttina, tutkijana, suunnittelijana ja vanhempana suunnittelijana. Hänen työtehtäviinsä kuuluivat opetus, tutkimus ja käytännön ohjelmistoprojektit. Tutkimuksen ja opetuksen kohteiksi valikoituivat käyttöjärjestelmät, suorituskykyanalyysi ja myöhemmin ohjelmistotuotannon menetelmät.


title: Ilkka Haikala

text: Väiteltyään Haikala siirtyi Tampereen teknillisen korkeakoulun (nyk. Tampereen teknillinen yliopisto) ohjelmistotekniikan laitokselle hoitamaan apulaisprofessuuria ja sittemmin professuuria. Syksystä 1991 hänet nimitettiin ohjelmistotekniikan määräaikaiseen professorin virkaan opetusalana "ohjelmistotekniikka, erityisesti ohjelmistotuotantoon liittyvät kysymykset". Viisi vuotta myöhemmin virka vakinaistettiin. Tampereella työskennellessään Haikala ehti ohjata yli 900 diplomityötä. Tämä kuvastaa osaltaan hänen merkitystään ohjelmistotyön käytäntöjen opettajana, mihin hän paneutui myös ohjelmistoammattilaisten täydennyskoulutuksesta vastaavana henkilönä.


title: Ilkka Haikala

text: Haikala kirjoitti useita tieteellisiä artikkeleita ja kolme kirjaa, joista on otettu useampia painoksia:


title: Ilkka Haikala

text: Haikalan vanhemmat olivat professori Eino Haikala ja yo-merkonomi Marja Emilia Inkeri Henttu. Haikala oli sotilasarvoltaan reservin luutnantti (1989). Hän oli naimisissa vuodesta 1974 alkaen Eva Maria Inkeri Hytin kanssa, perheeseen syntyi kolme lasta. Haikalan harrastuksiin kuuluivat puutarhanhoito, lampaankasvatus, kirjallisuus, huonekalujen nikkarointi ja sienet. Näitä harrastuksia yhdisti hänen Längelmäeltä hankkimansa pientila. Leskeksi jäätyään Haikala avioitui Pirjo Liinamon kanssa.


title: Jim Jefferies

text: Jim Jefferies (s. 22. marraskuuta 1950) on skotlantilainen jalkapallovalmentaja ja entinen puolustaja.


title: Jim Jefferies

text: Jefferies aloitti pelaajauransa edinburghilaisessa Gorgie Heartsin juniorijoukkueessa vuonna 1965. Pari vuotta myöhemmin hän siirtyi Heartsin organisaatioon, jossa pelasikin lähes koko uransa ajan. Nuoruusvuosinaan hän haki peliaikaa ja oppia lainapestien muodossa, mutta päästyään 1970-luvun alussa pelaavaan kokoonpanoon hänelle kertyi yli 300 ottelua seuran paidassa. Uran kohokohdaksi Heartsissa muodostui Skotlannin cupin loppuottelu kaudella 1975/76. Rangers FC kaatoi Jefferiesin edustaman Heartsin finaalissa 3–1. Jefferies jätti Heartsin vuonna 1981 ja pelasi uransa kaksi viimeistä kautta Berwick Rangersin joukkueessa.Valmennusuransa Jefferies aloitti piskuisessa Gala Fairydeanissa vuonna 1983. Hän valmensi Itä-Skotlannin liigassa pelannutta joukkuetta viisi vuotta, kunnes palasi Berwick Rangersiin 1988. Talousvaikeuksista huolimatta Jefferies piiskasi Berwickin loistavaan menestykseen ja kaudella 1988/89 seura voitti 21 perättäistä ottelua. Vuonna 1990 Jefferies siirtyi Berwickistä Falkirkiin, jonka hän johdatti kaudella 1990/91 ykkösdivisioonan mestariksi ja nousuun Skotlannin Valioliigaan. Seura putosi takaisin, mutta palasi kauden 1993/94 päätteeksi uudelleen pääsarjatasolle. Vuonna 1993 hän luotsasi seuran Skotlannin Challenge Cupin mestariksi.


title: Jim Jefferies

text: Elokuussa 1995 Jefferies palasi Heartsiin, jossa oli pelannut lähes koko uransa. Heartsissa Jefferies voitti kaudella 1997/98 Skotlannin cupin mestaruuden. Hän jätti seuran marraskuussa 2000 ja siirtyi Englannin Valioliigassa pelanneen Bradford Cityn peräsimeen. Tavoitteena oli säilyttää Bradford pääsarjatasolla, mutta tavoite epäonnistui. Jefferies erosi tehtävistään joulukuussa 2001, kun uusi kausi ykkösdivisioonassa alkoi kehnosti.


title: Jim Jefferies

text: Helmikuussa 2002 Jefferies palasi valmennustehtäviin Kilmarnockin päävalmentajana. Jälleen kerran Jefferies joutui tekemään töitä kovien taloudellisten vaikeuksien alla, mutta siitä huolimatta hän onnistui luotsaamaan seuran Skotlannin liigacupin loppuotteluun kaudella 2006/07. Hän jätti tehtävänsä tammikuussa 2010 oltuaan kesästä 2006 lähtien Skotlannin Valioliigan pitkäaikaisin päävalmentaja.


title: Jim Jefferies

text: Helmikuun alussa 2010 pian Kilmarnockista lähtönsä jälkeen Jefferies palasi Heartsin päävalmentajaksi. Jefferies johdatti Heartsin kauden 2010/11 päätteeksi Skotlannin valioliigassa kolmanneksi. Hän sai potkut elokuun alussa 2011, kun kaudesta oli pelattu vain kaksi ottelua, joista toisen Hearts oli hävinnyt ja toisen pelannut tasan.


title: Jim Jefferies

text: Maaliskuussa 2012 Jefferiesistä tuli Dunfermline Athleticin päävalmentaja. Jefferies ei onnistunut pelastamaan seuraa putoamiselta pääsarjasta, mutta jatkoi valmentajana kaudella 2012/13. Joukkue ajautui kauden aikana talousvaikeuksiin ja pisterangaistusten myötävaikutuksella seura putosi Skotlannin 2. divisioonaan. Jefferies teki joulukuussa 2013 jatkosopimuksen seuran kanssa. Lopulta heikkojen tulosten vuoksi Jefferies päätti jättää tehtävänsä joulukuussa 2014. Hän ilmoitti samalla, että valmennustehtävä oli todennäköisesti hänen kolmekymmenvuotisen uransa viimeinen.


title: Mihin uskot jos et usko?

text: Mihin uskot jos et usko? () on kirja, johon on koottu italialaisen semiotiikan professorin ja kirjailijan, sekulaaria humanismia edustavan Umberto Econ sekä katolisen kirkon kardinaalin Carlo Maria Martinin keskustelupuheenvuoroja uskontoon liittyvistä arvokysymyksistä. Italialainen kulttuurilehti "Liberal" oli kutsunut heidät alkuvuodesta 1995 vuoropuheluun lehden palstoilla. Keskustelut koottiin vuonna 1996 kirjaksi, jonka tuotto lahjoitettiin AIDS-potilaiden hyväksi toimivalle Farsi Prossimo -järjestölle.


title: Mihin uskot jos et usko?

text: Kirja ilmestyi englanniksi vuonna 1997. Kirjan suomennos ilmestyi vuonna 2002 turkulaisen Kirja-Auroran julkaisemana. Suomalaisen painoksen esipuheen on kirjoittanut Suomen luterilaisen kirkon entinen arkkipiispa John Vikström.


title: Mihin uskot jos et usko?

text: Teoksen kolmen ensimmäisen keskustelun aiheina ovat tulevaisuus ja ympäristön tuhoutuminen, ihmiselämän alku ja raskaudenkeskeytys sekä naispappeus. Keskusteluissa haastajan asemaan asetettu Eco toteaa, ettei mahdollisesti ole määriteltävissä selkeää rajaa sille, missä vaiheessa syntyvän olennon olemassaoloon voidaan tai ei voida puuttua, ja että abortista on päätettävä naisen itse tai sitten sitä ei tule tehdä. Eco toteaa, että hän ei vaadi kirkkoa muuttamaan kantaansa koskien naispappeutta, mutta hän kysyy kuitenkin sen perusteita. Laajimman käsittelyn teoksessa saa viimeisen keskustelun teema eli etiikka. Molemmat osapuolet etsivät moraalille yleismaailmallista perustaa.


title: Mihin uskot jos et usko?

text: Kardinaali Martini kysyy, mikä on moraalin perusta ilman uskontoa.


title: Mihin uskot jos et usko?

text: Martini toteaa tietävänsä, että on olemassa paljon oikeudenmukaisesti ja myös uhrautuvasti toimivia ihmisiä, jotka eivät vetoa uskonnollisiin käsityksiin tai joille ei ole olemassa jumalaa. Hän ei kuitenkaan pysty ymmärtämään, mikä on perustava syy heidän toimintaansa. Martinin mielestä moraaliarvoilla voi ja pitää olla pohja, joka ei ole altis epäselvyydelle ja epävarmuudelle, varsinkin ääritapauksissa. Tällaista ehdotonta arvopohjaa ei hänen mukaansa erehdyttäisi luulemaan pelkäksi tavaksi eikä edes yhteisölliseksi välttämättömyydeksi. Martinin mukaan on välttämätöntä, että arvojen perustana ovat muuttumattomat periaatteet, jotka eivät ole neuvoteltavissa.


title: Mihin uskot jos et usko?

text: Martini viittaa Hans Küngin toimittamaan teokseen "Vastuun aika" ja sanoo, että maailman suuret uskonnot käyvät nykyisin keskustelua yhteisistä arvoista. Tällä ei hänen mukaansa pyritä vain uskonnollisten ristiriitojen poistumiseen vaan myös ihmiskunnan kehityksen edistämiseen. Tähän vuoropuheluun liittyy vaikeuksia, mutta se on mahdollinen, koska Martinin mukaan kaikilla uskonnoilla on yhteinen moraalisen toiminnan perusta. Kyseessä on Martinin mukaan tuonpuoleinen asia, jota tämä kutsuu katolisen kristillisen perinteen mukaisesti mysteeriksi eli arvoitukseksi. Martinin sanojen mukaan uskonto voi yksiselitteisesti perustella, kuinka moraali, säännöt ja arvot ovat yleispätevästi kaikkia ihmisiä koskevia sekä ehdottoman velvoittavia myös vaikeissa tilanteissa. ”On käynyt selväksi, että vain jokin ehdoton voi pakottaa ehdottomasti, ja vain jokin riippumaton olevainen voi olla ehdottoman sitova.”, Martini sanoo Küngin teokseen viitaten.


title: Mihin uskot jos et usko?

text: Martini kertoo yrittäneensä löytää ei-uskovien ja uskonnollisiin käsitteisiin vetoamattomien ihmisten kertomuksista sellaista syytä heidän moraaliselle toiminnalleen, jota voitaisiin luonnehtia ehdottomaksi. Hänestä tuntuu, että heidän mielestään ihmisten sisällä on "Toinen". Toinen on Martinin sanojen mukaan osa ihmisiä riippumatta siitä, rakastavatko vai vihaavatko he häntä vai ovatko he hänen suhteensa välinpitämättömiä. Tämä on Martinin mielestä monien uskonnottomien mielestä moraalin perustekijä. Martinin mielestä tämä käsitys "Toisesta sisällämme" on yhtenevä kristillisen uskon kanssa. Hänen mukaansa kristilliselle vakaumuksella on voima, joka kestää esimerkiksi anteeksiannon vihollisille. Esimerkiksi Jeesus Kristus antoi ristiinnaulitsijoilleen anteeksi ristillä riippuessaan, Martini sanoo. Hän pohtii, voiko uskonnoton moraalikäsitys olla vastaavanlainen.


title: Mihin uskot jos et usko?

text: Martinin mukaan uskovien ja uskonnottomien yhteisen arvoperustan löytäminen on tärkeää, jotta he voisivat yhdessä toimia ihmiskunnan parantamiseksi, oikeudenmukaisuuden ja rauhan puolesta. Martini toteaa ihmisen arvoon vetoamiseen olevan periaate, joka antaa yleisen perustan ajattelulle ja toiminnalle: toisia yksilöitä ei saa riistää ja heidän koskemattomuuttaan on kunnioitettava. Hän kuitenkin kysyy, mikä on näiden periaatteiden lopullinen peruste. Martinin mielestä ihmisarvo pohjautuu sille, että jokainen ihminen on avoin jollekin itseään suuremmalle. Tämä on hänen mukaansa ainoa tapa, jolla voidaan taata kumoamaton yksilön arvon kunnioitus.


title: Mihin uskot jos et usko?

text: Umberto Eco sanoo olevansa sitä mieltä, että vaikka ihmiset olisivat uskonnottomia, heillä on silti käsitys ”äärimmäisistä rajasta, kysymyksistä ja odotuksista, yhteydestä johonkin suurempaan”, jota uskonnoissa kuvataan pyhyyden käsitteellä. Eco toteaa Martinin kysyvän, mikä näissä käsityksissä on sitovaa, pakottavaa ja kiistämätöntä. Eco kysyy, onko olemassa kaikille yhteisiä käsitteitä. Hänen mielestään nämä käsitteet liittyvät ihmisen ruumiillisuuteen.


title: Mihin uskot jos et usko?

text: Nämä vaistonvaraiset käsitteet muodostavat Econ mukaan moraalin perustan. Eco sanoo, että ihmisten on kunnioitettava toisten ruumiillisia oikeuksia, joihin kuuluu myös oikeus puhua ja ajatella. Hänen sanojensa mukaan ihmiskunta ei olisi kokenut kidutusta, joukkomurhia, ja sananvapauden tukahduttamista, jos näitä oikeuksia olisi kunnioitettu. Econ mukaan ihminen voi ymmärtää sen, ettei hänen tule tehdä muille mitään, mitä ei toivoisi tehtävän itselleen. Tämä johtuu siitä, että moraalinen ulottuvuus tulee mukaan heti silloin, kun läsnä on "Toinen". Kaikki moraalisäännöt säätelevät yksilöiden välisiä suhteita. Ihminen on yhteisöllinen olento, jonka määrittää Toinen. Toinen on läsnä ihmisessä itsessään. Econ mukaan nekin ihmiset, jotka tekevät väkivaltaa toisille, tekevän niin vain poikkeuksellisissa tilanteissa. Muina aikoina he haluavat toisilta ihmisiltä hyväksyntää. Econ mukaan yhteisöissä, jotka ovat hyväksyneet kärsimyksen aiheuttamisen ihmisille, Toisen käsite rajoittui omaan yhteisöön. Ulkopuolisia pidettiin epäinhimillisinä, raakalaisina tai vääräuskoisina. Toisen aseman tunnustaminen on Econ mukaan vuosituhantisen kehityksen tulos. Martinin kysymykseen, antaako tietoisuus Toisen merkityksestä ja arvosta ehdottoman perustan moraaliselle toiminnalle, Eco toteaa voivansa vastata ainakin, että sekään mitä Martini kutsuu ehdottomaksi perustaksi ei ole välttämättä saanut uskovaisia välttämään pahoja tekoja. Econ mielestä on ilmeistä, että uskonnoton ihminen voi pyrkiä tekemään elämästään merkityksellisen ja että hän voi ”saada lohtua vain rakkaudesta toisia kohtaan, yrittämällä taata jollekulle muulle kelvollisen elämän, silloinkin kun hän itse on jo poissa”.


title: Mihin uskot jos et usko?

text: Econ mukaan moraali perustuu ruumiillisille tosiasioille ja sille käsitykselle, että ainoastaan Toisen läsnäolo saa ihmiset kokemaan itsensä ihmisiksi. Se, minkä Eco määrittelee ei-uskonnollisena moraalina, on hänen mukaansa pohjimmiltaan luonnon moraalia. Luonnollinen vaisto, kehittyneessä ja tietoisessa muodossaan, voi Econ mielestä olla riittävän luja perusta moraalille.


title: Mihin uskot jos et usko?

text: Eco viittaa Baruch Spinozan teokseen "Etiikka", joka sisältää ajatuksen luonnosta itseriittoisena kokonaisuutena. Mielle tästä suuresta, yhtenäisestä todellisuudesta, johon kaikki yksilöt joskus palaavat, voi muodostaa ihmisissä mielteen suvaitsevuudesta ja hyväntahtoisuudesta, koska tuon todellisuuden tasapaino ja sopusointu on kaikkien asia. Luottamus elämän ja arvojen jatkumiseen saa uhrautumaan toisten hyväksi. Econ mukaan vähitellen ihminen on voinut luoda selityksen, mallin ja esimerkin yleismaailmallisesta rakkaudesta, anteeksiannosta ja uhrautumisesta eli kertomuksen Kristuksesta. Econ mukaan tämä on luonnollinen ja maanläheinen arvoitus. Econ mielestä täten luonnollinen moraali ja uskonnollinen moraali voivat olla peruskohdiltaan yhteneviä.


title: Mihin uskot jos et usko?

text: Kirjan toinen osuus sisältää puheenvuoroille lehden pyynnöstä kirjoitetut vastineet. Ne ovat kirjoittaneet filosofian emeritusprofessori Emanuele Severino, toimittajat Eugenio Scalfari ja Indro Montanelli, kirjailija Vittorio Foa ja Euroopan parlamentin jäsen Claudio Martelli. Vastineissa otetaan esille moraalinen relativismi etiikan vaihtoehtona.


title: Mihin uskot jos et usko?

text: Severinon mukaan Eco esittelee ensin ilmeisenä pitämänsä perusteet arvoille, mutta toteaa näiden arvojen olevan perustaltaan hämäriä. Eco väittää, että se tosiasia että ihminen luo hengissä selviytyäkseen ”harhojen todellisuuden”, on jotakin ”ihmeellisen mystistä”. Econ perustelut moraalille eivät ole tosiasioita vaan kielellisten ilmiöiden ja käyttäytymistapojen tulkintoja. Toiseksi Severinon mielestä Martini lähentää liikaa tietoa ja uskoa, eivätkä ne hänen mukaansa ole välttämättä sopusoinnussa. Kristillinen etiikka esiintyy Severinon mukaan ehdottomana, mutta sitä on käytännössä kuitenkin aina tulkittu suhteellisesti.


title: Mihin uskot jos et usko?

text: Scalfari haluaa muistuttaa Martinia, että vasta nykypäivänä kirkko on tuominnut esimerkiksi noitavainot. Scalfarin mielestä sellainen moraalin perusta, jonka kaikki voivat tunnustaa, on ihmisten kuuluminen samaan lajiin. Hänen mielestään yksilössä kohtaavat eloonjäämisvaisto ja lajin säilyttämisen vaisto. Ensin mainittu on perusta itsekkyydelle, joka on myönteistä ja järkiperäistä niin kauan kuin siitä ei tule yhteisöä tuhoavaa voimaa. Jälkimmäisestä taas seuraa tarve välittää toisten kärsimyksestä ja yhteisestä hyvästä. Scalfari toteaa ettei hän luota sellaiseen jumalaan, joka sanelee käskyjä ulkopuolelta. Hän sanoo historian antavan hänelle oikeuden olemaan luottamatta kirkon kaltaisiin ihmisiä määrääviin laitoksiin. Moraali on Scalfari mukaan yhteisen hyvän arvon tunnustamista ja toteuttamista, ei palkkion tai rangaistuksen vuoksi vaan sen vaiston vuoksi, joka juontuu ihmisten yhteisestä alkuperästä.


title: Mihin uskot jos et usko?

text: Foa toteaa, ettei hän ole vakuuttunut siitä, että uskovaisten ja uskonnottomien vertailu on hyödyllinen tapa tutkia moraalin perusteita. Foa sanoo myös, että pyytäessään uskonnotonta perustelemaan moraalikäsityksiään uskovainen voi tulla luoneeksi arvojen järjestyksen, joka tekee turhaksi koko vertailun.


title: Mihin uskot jos et usko?

text: Martellin mukaan suvaitsevuus syntyisi nimenomaan ehdottomien tuonpuoleisten moraaliarvojen poissaololla. Martellin mielestä moraalisen fundamentalismin puuttuminen voi auttaa tekemään eri yhteisöjen yhdessä elämisen helpommaksi. Martellin mukaan suvaitsevuudessa oletetaan, että ihmiset pyrkivät arvopäämäärien toteuttamiseen historiallisen ja yhteiskunnallisen tilanteen puitteissa. Ihmiset muodostavat arvokäsityksensä yrityksen ja erehdyksen kautta, järjestykseksi jota voidaan jatkuvasti parantaa. Tällaista ajattelua tarvittaisiin, jotta ihmiset voisivat elää maailmanyhteisössä.


title: Mihin uskot jos et usko?

text: Kirjan viimeinen osa on Martinilta pyydetty loppupuheenvuoro. Martini muun muassa haluaa muistuttaa, että ihmisen arvokäsityksiä tulee käsitellä äkkinäisiä ratkaisuja välttäen. Hän ei hyväksy moraalisen kokemuksen johtamista ensisijaisesti ruumiillisuuteen ja vaistoon, eikä hän pidä moraalia suhteellisena ja muuttuvana. Etiikka tarvitsee hänen mukaansa tuekseen lopullisen totuuden.


title: Mihin uskot jos et usko?

text: Martinin ja Econ välinen ajatuksenvaihto on nähty kaikkea kärjekkyyttä kaihtavana, joskus liikaakin. Econ on huomautettu käyttävän kolmessa ensimmäisessä enemmän teologisia kuin ateistisia perusteluja. Erimielisyydet naispappeudesta ja raskaudenkeskeytyksestä tuodaan esiin vain vaimeasti. John Vikström kiinnitti esipuheessaan huomiota siihen, että Martini kätkee puheeseen mysteeristä ne vaikuttimet, joista ei halua puhua. Keskustelijoiden ajatuskulut jäävät arvostelijoiden mukaan välillä puolitiehen.


title: Mihin uskot jos et usko?

text: The Modern Word -verkkosivuston arvostelija Allen B. Ruch kirjoitti keskusteluteoksen olevan luonteeltaan erinomainen, joskin suppea. Hän katsoi Martinin antaneen hyvän ja valistuneen puolustuksen katolisen kirkon opille moraalista Econ käsitystä vastaan. Sen sijaan naispappeuskysymykseen Martini ei Ruchin mukaan vastaa tyydyttävästi.


title: Mihin uskot jos et usko?

text: Anssi Hynynen kirjoittaa Agricola-verkkosivuston arvostelussa, että Martini on vahvoilla arvostellessaan aborttia mutta heikoilla jättäessään naispappeuden pelkästään teologiseksi kysymykseksi. Eco ei välttämättä onnistu vastaamaan tyhjentävästi Martinille, vaikka tämä ei välttämättä ole keskustelun voittajakaan.


title: Mihin uskot jos et usko?

text: Kiiltomato.netin arvostelijan Aino Rajalan mukaan kaikki kirjan tekstit eivät ole pitävästi ja johdonmukaisesti perusteltuja. Osittain tämä johtuu asioiden nopeasta käsittelystä. Teoksen arvo onkin lähinnä siinä, että se yleisellä tasolla virittää ajattelua ja keskustelua.


title: Shuggie Otis

text: Johnny Alexander Veliotes eli Shuggie Otis (s. 30. marraskuuta 1953) on yhdysvaltalainen muusikko. Hän on muun muassa levyttänyt Frank Zappan kanssa ja säveltänyt The Brothers Johnsonin versiona tunnetuksi tulleen "Strawberry Letter 23:n".


title: Shuggie Otis

text: Shuggie Otis syntyi Los Angelesissa Johnny Otisin poikana.


title: Joseph Kerwin

text: Joseph Peter Kerwin (s. 19. helmikuuta 1932) on yhdysvaltalainen astronautti, joka osallistui Skylab 2 -lennolle 1973. Hän valmistui lääkäriksi, työskenteli kapteenina laivastossa ja hänet valittiin NASA:n astronauttiohjelmaan vuonna 1965.


title: Joseph Kerwin

text: Sittemmin Kerwin on muun muassa työskennellyt Lockheed Corporationin palveluksessa.


title: Dartford

text: Dartford on kaupunki Kentin kreivikunnan luoteisosassa, Englannissa. Asukkaita kaupungissa on 97 365 (2011).


title: Dartford

text: Dartfordin keskusta sijaitsee laaksossa, jonka läpi virtaa Darent-joki. Dartford on tärkeä rautateiden solmukohta.


title: Dartford

text: Dartfordista tuli keskiajalla kauppala. Vuonna 1801 kaupungin asukasluku oli noin 2 400. Nykyisin kaupungista käydään suurin joukoin Suur-Lontoossa töissä.


title: Dartford

text: Dartfordin yhteistyökaupunkeja ovat saksalainen Hanau, alankomaalainen Capelle aan den IJssel, Viron pääkaupunki Tallinna ja ranskalainen Gravelines.


title: Alonzo Sundman

text: Viktor Alonzo Sundman (19. kesäkuuta 1895 Maarianhamina – 14. huhtikuuta 1960) oli suomalainen jääkärikenraali. Hänen vanhempansa olivat merikapteeni Anders Viktor Sundman ja Emilia Eriksson. Hänet vihittiin avioliittoon vuonna 1919 Signe Maria Hydenin kanssa, josta hän erosi vuonna 1925 ja avioitui uudelleen vuonna 1926 Helvi Margit Esterita Holstin kanssa.


title: Alonzo Sundman

text: Hän kirjoitti ylioppilaaksi Maarianhaminan keskikoulun jatkoluokilta vuonna 1912 ja liittyi Åbo Nationiin. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina 1912–1915. Sotakorkeakoulun komentajakurssin hän suoritti vuonna 1928 ja yleinen osasto vuosina 1931–1932.


title: Alonzo Sundman

text: Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 2. komppaniaan, josta hänet siirrettiin Jääkäripataljoona 27:n 2. komppaniaan, josta hänet siirrettiin 4. komppaniaan 21. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti Saksassa ollessaan useita erikoiskursseja ja sotakoulun A-kurssin Libaussa vuonna 1917.


title: Alonzo Sundman

text: Hän astui Suomen armeijan palvelukseen 11. helmikuuta 1918 kapteeniksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet määrättiin aluksi matkustamaan Ahvenanmaalle ja ottaa siellä olevat joukot komentoonsa, mutta tilanteen muuttuessa määräys muutettiin siten, että hänen tuli ottaa komppanianpäällikkyys 2. Jääkärirykmentin 6. jääkäripataljoonan 2. komppaniasta. Hänet komennettiin 3. huhtikuuta 1918 alkaen pataljoonan komentajaksi. Hän otti suomen sisällissodassa osaa taisteluihin Kalevankankaalla, Tampereella ja Kuokkalassa.


title: Alonzo Sundman

text: Sisällissodan jälkeen hänet siirrettiin 28. toukokuuta 1918 Yleisesikunnan järjestelyosastoon ja 15. heinäkuuta 1918 Meripataljoonan komentajaksi. Suomen valkoisen kaartin Vöyrin pataljoonan komentajaksi hänet siirrettiin 9. syyskuuta 1918 ja Karjalan kaartin rykmentin komentajan apulaiseksi 10. syyskuuta 1924. Uudenmaan rykmentin III pataljoonan komentajan tehtävät hän vastaanotti 31. lokakuuta 1925, mistä hänet siirrettiin 12. helmikuuta 1926 Porin rykmentin komentajan apulaiseksi. Savon prikaatin III pataljoonan komentajaksi hänet siirrettiin 28. toukokuuta 1930 ja Vuoksen jääkäripataljoonan komentajaksi 25. syyskuuta 1930, josta hänet siirrettiin 1. heinäkuuta 1933 Yleisesikunnan koulutustoimiston päälliköksi. Hänet komennettiin sotilasasiamieheksi Saksaan, Italiaan ja Unkariin 4. joulukuuta 1937. Rykmenttien komentajien viransijaisuuksia hän on hoitanut vuosina 1924–1929 Suomen valkoisessa kaartissa, Karjalan kaartin rykmentissä ja Porin rykmentissä sekä Polkupyöräpataljoona 3:ssa. Yleisesikunnan komento-osaston virkaatekevänä päällikkönä hän toimi 1. huhtikuuta - 1. lokakuuta 1935 välisen ajan.


title: Alonzo Sundman

text: Talvisotaan hän ei osallistunut, koska oli komennettuna sotilasasiamieheksi Eurooppaan, mutta välirauhan aikana hän toimi Puolustusvoimain Pääesikunnan Komento-osaston ja Koulutusosaston päällikkönä. Jatkosodan syttyessä hän sai komentoonsa 2. jääkäriprikaatin, jonka komentajana osallistui taisteluihin Ilomantsi – Karhumäki akselilla, Hiisijärvellä ja Ägläjärvellä, missä haavoittui elokuussa 1941. Haavoista toivuttuaan hän sai vuonna 1942 komentoonsa Jalkaväkirykmentti 13:n, josta hänet komennettiin 17. divisioonan komentajaksi ja osallistui taisteluihin Syvärillä ja Karjalankannaksella (Tienhaara – Suomenvedenpohja -akselilla).


title: Alonzo Sundman

text: Rauhan tultua hän vastaanotti Helsingin sotilasläänin komentajan tehtävät, missä tehtävässä oli vuoteen 1949 saakka, jolloin siirtyi Puolustusvoimain Pääesikunnan Yleisesikunnan päälliköksi ja oli toimessa vuoteen 1955 saakka, jolloin erosi vakinaisesta palveluksesta ja siirtyi Teollisuuden Polttoöljyn toimitusjohtajaksi, mitä tehtävää hän hoiti aina kuolemaansa saakka. Hänet haudattiin Helsingin vanhalle hautausmaalle.


title: Alonzo Sundman

text: Hän toimi Puolustuslaitoksen määrävahvuuskomitean jäsenenä vuonna 1919 ja jalkaväen asiantuntijana Puolustusministeriön määrävahvuuskomiteassa hän oli vuonna 1920 sekä pistooliohjesääntökomitean puheenjohtajana vuonna 1922. Taisteluvälinemäärävahvuuskomitean jäsenenä hän toimi vuonna 1923 ja 1. divisioonan kunniatuomioistuimen jäsenenä vuonna 1923 sekä ohjesääntötoimikunnan vakinainen jäsenenä vuosina 1934–1937. Hän toimi Korkeimmanoikeuden sotilasjäsenenä vuosina 1947–1949 ja Suomen Tennisliiton puheenjohtajana vuosina 1945–1954. Ohjesääntötoimikunnan puheenjohtajana hän toimi vuodesta 1946 lähtien. Akkuteollisuus Oy:n ja Teräskonttori Oy:n johtokunnan jäsenenä hän myös on toiminut. Puolustusvoimien ohjesääntökomiteaan hän kuului vuodesta 1946 alkaen. Pukukomitean puheenjohtajana hän toimi vuodesta 1947 alkaen.


title: Alonzo Sundman

text: Hän voitti Armeijan mestaruuden 300 m. ammunnassa sotilaskiväärillä Turussa vuonna 1923.


title: Nordic Trucker Line

text: Nordic Trucker Line oli vuosina 1997–1998 toiminut ruotsalainen varustamo. Yrityksen perusti Gustav Myrsten. Vuonna 1997 yritys vuokrasi gotlantilaisen Rederi AB Gotland -varustamon uudisrakennuksen, M/S Gotlandin ja asetti sen liikennöimään linjalle Oxelösund–Pietari. Muutaman kuukauden kuluttua yritys vaihtoi aluksen M/S Seawind II:en, koska M/S Gotlandin vuokraaminen oli kallista. Vuoden 1997 lopussa Nordic Trucker Line vaihtoi liikenteen Oxelösundista pääkaupunkiin Tukholmaan. Seuraavana vuonna liikenne lopetettiin kannattamattomana. Myös Pietarin satamassa toimisessa oli ongelmia ja lisäksi rahtimäärät eivät olleet riittäviä.


title: Aarre Viinikanoja

text: Varma Aarre Johannes Viinikanoja (9. tammikuuta 1918 Oulu – 27. tammikuuta 1981  Porvoo) oli suomalainen taidemaalari. Viinikanoja opiskeli Vapaassa taidekoulussa vuosina 1940–1941.


title: Aarre Viinikanoja

text: Hän debytoi taiteilijana Oulussa vuonna 1953.


title: Aarre Viinikanoja

text: Viinikanoja osallistui lukuisiin Suomen Taiteilijain näyttelyhin, Suomen taideakatemian 3-vuotisnäyttelyihin ja lukuisiin kansainvälisiin näyttelyihin. Hänet palkittiin lukuisilla diplomeille, mitaleilla ja kunniapalkinnolla kansainvälisissä näyttelyissä muun muassa Lontoon biennaalissa Englannissa vuonna 1971, Palme d'Or -näyttelyssä Ranskassa vuonna 1974 ja Accademia Roma -näyttelyssä Italiassa vuonna 1972.


title: Aarre Viinikanoja

text: Aarre Viinikanoja toimi aluksi taiteilijana rakennustyömiehen päivätyön ohella ja sen jälkeen kaksi vuosikymmentä vapaana taiteilijana. Päivätyönsä hän teki Porvoossa. Hänen vaimolla oli Porvoon Kukka ja Taide -niminen kukkakauppa, missä pienempiä töitä oli näytteillä ja myytävänä. Hänen isommat työt eivät tähän tilaan mahtuneet.


title: Aarre Viinikanoja

text: Usein hän lunnosteli työt Kuusamon kesämökillä ja valmisteli ne talven aikana Porvoossa. Useimmat taulut ovat abstraktia taidetta ja esittävät Lapin ja Kuusamon maisemia. Pari viimeistä vuottaan hän asui Oulussa, mutta muutti marraskuussa 1980 takaisin Porvooseen jatkaakseen työtään itse rakentamassaan talossa ja ateljeessa.


title: Aarre Viinikanoja

text: Helsingin Sanomat 31.1.1981


title: Erik Cole

text: Erik Cole (s. 6. marraskuuta 1978 Oswego, New York) on yhdysvaltalainen jääkiekkoilija, joka edustaa Detroit Red Wingsiä. Cole on voittanut urallaan Stanley Cupin ja Saksan mestaruuden.


title: Erik Cole

text: Cole siirtyi kaudeksi 1997–1998 NCAA:n alaiseen ECAC-yliopistosarjaan Clarksonin yliopiston joukkueeseen. Hän jakoi Willie Mitchellin kanssa ECAC:n vuoden tulokkaan tittelin ja Carolina Hurricanes varasi Colen NHL:ään kolmannella kierroksella numerolla 71. Seuraavat kaksi kautta Cole pelasi kuitenkin vieelä Clarksonin yliopistossa. Kaudella 1998–1999 Cole teki 22 maalia ja jakoi ECAC:n maalintekijätilaston voiton. Hänet valittiin kauden päätteeksi ECAC:n tähdistökentälliseen. Kolmannella kaudellaan Cole oli ECAC:n kakkostähdistössä.


title: Erik Cole

text: Cole siirtyi ammattilaiskaukaloihin vielä kolmannen ECAC-kautensa päätteeksi keväällä 2000, kun hän pelasi loppukauden Carolinan farmijoukkueessa IHL-liigan Cincinnati Cyclonesissa. Seuraavan kauden Cole pelasi kokonaisuudessa IHL:ssa ja ansaitsi itselleen paikan Carolinasta kaudeksi 2001–2002. Cole oli NHL-tulokkaiden parhaimmistoa, kun hän voitti tulokkaiden taklaustilaston ja oli pistetilastossa neljäs (16+24). Carolina eteni keväällä 2002 Stanley Cup -finaaleihin, mutta hävisi Detroit Red Wingsille.


title: Erik Cole

text: Seuraavalla kaudella Cole kärsi pohjeluun murtumisesta ja hän joutui jättämään väliin myös n yhteydessä pelatun nuorten tähtien YoungStars-ottelun. Cole palasi uudelleen huippukuntoon kaudella 2003–2004, jolloin hän teki 42 pistettä, vaikka Carolina jäi pudotuspelien ulkopuolelle. Työsulkukaudella Cole pelasi Saksan DEL-liigassa Eisbären Berlinissä. Hänet valittiin Saksassa pudotuspelien parhaimmaksi pelaajaksi, kun Eisbären voitti Saksan-mestaruuden.


title: Erik Cole

text: Kaudella 2005–2006 Colen niskanikama murtui Brooks Orpikin taklauksen seurauksena. Hän oli loukkaantuessaan maaliskuussa tehnyt jo henkilökohtaisen piste-ennätyksensä (60 pistettä). Cole palasi Carolinan kokoonpanoon vasta Stanley Cup -finaalien kuudenteen peliin. Carolina voitti lopulta Stanley Cup -mestaruuden kotijäällään seitsemännessä pelissä.


title: Erik Cole

text: Cole rikkoi piste-ennätyksensä kaudella 2006–2007, kun hän teki 61 pistettä kauden aikana, mutta seuraavalla kaudella Colen pistemäärä tippui 51 pisteeseen. Kesällä 2008 Edmonton Oilers hankki Colen Carolinasta vaihdossa Joni Pitkäseen. Cole ei pelannut koko kautta 2008–2009 Edmontonissa, sillä hänet kaupattiin takaisin Carolinaan maaliskuussa 2009 siirtorajan lopulla. Edmonton sai vaihtokaupassa Patrick O'Sullivanin, jonka Carolina oli hankkinut hetkeä aiemmin Los Angeles Kingsistä vaihdossa Justin Williamsiin.


title: Erik Cole

text: Cole edusti ensimmäisen kerran Yhdysvaltoja arvoturnauksessa MM-kilpailuissa 2005. Hän teki seitsemässä ottelussa kuusi pistettä. Hän pelasi Yhdysvaltain puolesta myös talviolympialaisissa 2006 ja MM-kilpailuissa 2007.


title: Maryke Hendrikse

text: Maryke Hendrikse (s. Nassau, Bahama) on kanadalainen ääninäyttelijä, joka palkittiin Elan-palkinnolla roolistaan Susan Testinä animaatiosarjassa Johnny Test.


title: Maryke Hendrikse

text: Hendrikse syntyi Bahamalla, josta hän muutti perheineen Kanadaan ollessaan kaksi ja puoli vuotias. Hendrikse kasvoi 15. minuutin päässä Torontosta, jossa hän myös alkoi harrastamaan neljä vuotiaana balettia. Päästessään Toronton balettikouluun opettajat kertoivat ettei hänestä tulisi balettitanssijaa ja suosittelivat Hendrikseä siirtymään näyttelemisen pariin. Saadessaan oman agentin hän siirtyi näyttelemään teatterin pariin teini-ikäisenä, jonka jälkeen Hendrikse on esiintynyt myös televisiomainoksissa ja televisiosarjoissa. Poikkeuksellisesti aloitettuaan näyttelemisen hän ei käynyt minkäänlaista teatterikoulua. Tästä huolimatta Hendrikse teki ensimmäisen näytelmäroolinsa vuonna 1990 vieraillessaan My Secret Identity televisiosarjassa yhden jakson verran.